2. april svetski dan osoba sa autizmom - Visoka škola socijalnog rada\nPovodom 2. aprila, Svetskog dana osoba sa autizmom, studenti Visoke škole socijalnog rada sa profesorom dr Sašom Stepanovićem su u vrtiću “Dečiji dani” pustili plave balone kao znak podrske svim osobama sa autizmom.\nAutizam predstavlja jedan veoma složen poremećaj, koji se najčešće javlja u prve tri godine života. Iako su naučnici pokušali da utvrde tačan uzrok ovog poremećaja, nisu uspeli u tome, ali veruju da uzrok nije samo jedan, već da je to skup raznih faktora koji deluju na mozak i njegovo funkcionisanje. Ovaj poremećaj se manifestuje kroz nemogućnost komunikacije i interakcije sa okolinom, neka ograničena, ustaljena i ponavljajuća ponašanja deteta. Sve ovo doprinosi tome da dete bude izopšteno iz društva. Budući da lek za autizam još uvek nije pronađen, autistično dete će izrasti u autističnu osobu, kojoj će uvek biti potrebna tuđa pomoć i nega, što predstavlja otežavajuću okolnost za roditelje.\nPoslednjih godina može se primetiti da je svest o autizmu na globalnom nivou značajno porasla, pa su osobe sa autizmom uključene u Konvenciju o pravima osoba sa invaliditetom Ujedinjenih nacija. Ideja je da oni koji imaju ovaj poremećaj budu u prilici da razviju svoj potencijal u najvećoj mogućoj meri i da nikako ne budu isključeni iz društvenih dešavanja, već da budu ravnopravni sa svima.\nUtvrđeno je da autizam može nastati bilo gde i da nema veze sa rasom, etničkom i nacionalnom pripadnošću, socijalnom klasom, ali je i četiri puta češći kod dečaka nego kod devojčica. Istraživanja pokazuju da je ovaj poremećaj učestaliji nego što se mislilo, te su neke procene da se javlja kod jednog deteta na sto njih. Ono što se roditeljima posebno preporučuje jeste da dete odvedu kod lekara čim vide neke sumnjive znakove, zato što bi ranija dijagnoza pomogla da dete stekne neku samostalnost i socijalne veštine. Važno je napomenuti da se kod svakog deteta autizam drugačije ispoljava, uprkos tome što su neki simptomi identični. Takođe, ne postoje nikakva precizna ispitivanja, već se samo posmatra ponašanje koje dete ispoljava. Roditelji bi trebalo da se zabrinu ukoliko dete ne pokazuje nikakve emocije do šestog meseca, ako ne reaguje na zvukove, ako ne počne da govori ništa do 16. meseca ili ako ne pokaže nikakvu socijalnu i govornu veštinu u bilo kom uzrastu. Naravno, sve ovo treba uzeti s rezervom, ali je svakako bolje proveriti što pre. Kada se autizam dijagnostikuje kasnije, primetiće se da dete ne govori, ne interesuje se za okolinu, ne gestikulira i slično. Nekada se promene dešavaju vrlo naglo, ali je za dete bolje što pre mu se posvetiti kako treba.\nPošto se teži ravnopravnosti, autistična deca imaju pravo na obrazovanje u osnovnim i srednjim školama, ali i u školama za učenike koji imaju smetnje u razvoju. Kako bi inkluzija bila uspešna, nastavnici bi najpre morali da nauče šta je ovaj poremećaj i kako da se približe autističnom detetu, ali i da sve svoje metode prilagode takvom učeniku. Takođe, veoma je bitna i saradnja sa roditeljima i sigurnost koju deca moraju osećati sa svim strana. Ako je okruženje pogodno za autistično dete i ako nailazi na razumevanje, pažnju i ljubav, ono sve to proživljava manje stresno i uz odgovarajući pristup moguće je postići mnogo toga. Postoje čak i slučajevi da su mnoge osobe sa autizmom uspele da se obrazuju za razna zanimanja, za šta je prevashodno potrebna ogromna podrška društva.\nPošto je ovo stanje veoma teško za sve, okolina autističnom detetu mora pomoći koliko god može, jer ono nije krivo zbog toga. Najpre bi bilo poželjno da se ljudi upoznaju sa time šta je autizam i kako detetu, ali i odrasloj osobi, mogu olakšati život. Moraju se pobediti sve predrasude koje su ukorenjene u društvu, pošto i autistične osobe imaju potrebe kao i svi ostali. Da bi se skrenula pažnja javnosti na ovaj poremećaj, Generalna skupština Ujedinjenih nacija je 2. april proglasila Svetskim danom autizma, koji se redovno obeležava od 2008. godine i otada je učinjeno mnogo toga kako bi osobe sa tim poremećajem mogle da imaju što lakši i bolji život.


Cerska bitka - Obeležena 106. godišnjica od velike pobede\nNaslovna Info Srbija Cerska bitka – Obeležena 106. godišnjica od velike pobede\nTEKERIŠ – Ministar za rad, zapošljavanje, socijalna i boračka pitanja Zoran Đorđević, u svojstvu izaslanika predsednika Srbije Aleksandra Vučića, predvodio je državnu ceremoniju i položio venac kod spomen – kosturnice u Tekerišu, povodom obeležavanja 106. godišnjice od Cerske bitke.\nPrema rečima ministra Đorđevića, Tekeriš je postao simbol mesta na kome je germanski militarizam i imperijalistički ekspanzionizam, što je ocenio i kao pravi uzrok Prvog svetskog rata, prvi put naišao na tvrd orah i polomio zube.\n„Ta visoka svest o tome ko smo i šta smo i koja je naša istorijska misija i uloga u svetu, omogućila je da savladamo višestruko nadmoćnog neprijatelja na Ceru, neprijatelja čiji je jedini cilj bio prodor na Istok i porobljavanje što više naroda i država“, kazao je Đorđević.\nIstakao je da je ta prva pobeda Antante u Prvom svetskom ratu zaustavila inicijalni nalet Centralnih sila i možda, na psihološkom planu i planu borbenog morala, u najranijem stadijumu rata zapravo predstavljala nasušni tračak nade i prvi korak ka konačnoj pobedi Antante i slomu Centralnih sila 1918. godine.\nKako je naveo, danas, za razliku od pre 106 godina, Srbija nema otvorenih neprijatelja u svetu.\nMeđutim, kako kaže, kao i u vreme Prvog svetskog rata, posvećenost Srbije slobodarskim idejama državnog suvereniteta i teritorijalnog integriteta, insistiranje na poštovanju međunarodnog prava i pravde, ekonomski napredak i privredni rast, predstavljaju trn u oku mnogima koji ne dele vrednosti Srbije i ne postižu uspehe koje, uprkos svim izazovima i brojnim negativnim okolnostima i globalnim trendovima, naša zemlja beleži u proteklih šest godina.\n„Naš strateški cilj vojne neutralnosti ispunjavamo na takav način da ulažemo u osavremenjivanje i osnaživanje Vojske Srbije, što će nam omogućiti da i nadalje vodimo suverenu politiku i štitimo svoje državne i nacionalne interese“, naglasio je ministar.\nDodao je da je ta ideja, kao pre svega – politički koncept, koji je osmislio i trasirao predsednik Srbije Aleksandar Vučić, realna osnova za sprovođenje i drugog strateškog cilja Srbije.\nMinistar je naglasio i da je drugi strateški cilj Srbije punopravno članstvo u Evropskoj uniji, što govori o tome da je naša zemlja čvrsto rešena da se u najvećoj meri posveti ispunjavanju najviših civilizacijskih kriterijuma kroz usvajanje svih demokratskih načela modernog doba, snažnih i nezavisnih institucija, vladavine prava i građanskih sloboda najvišeg mogućeg stepena.\nKako kaže, sve je to potrebno kako bismo zemlju naših časnih predaka sa uspehom transformisali u zemlju naših ponosnih potomaka.\nCerska bitka vođena je od 16. do 20. avgusta 1914. godine na prostoru planine Cera, a u njoj je srpska vojska izvojevala protiv austrougarskih trupa prvu savezničku pobedu u Prvom svetskom ratu.\nSrpska vojska borila se pod komandom generala Stepe Stepanovića, koji je zbog izuzetnih zasluga u rukovođenju i komandovanju u Cerskoj bici unapređen u čin vojvode.\nCerskoj bici prethodile su borbe srpskih predstražnih odreda na Drini i Savi, a cela cerska operacija završena je progonom neprijatelja do Drine i završnim borbama kod Šapca od 21. do 24. avgusta.\nTokom Cerske bitke srpska vojska izgubila je više od 16.000 vojnika, dok su Austrougari izgubili oko 25.000 vojnika.\nPrethodni tekstNasukano plovilo koje je spajalo opštine Bač i Vukovar\nSledeći tekstKako je obeležen Međunarodni dan humanosti u Bačkoj Palanci? (VIDEO)\nKako je Prvi svetski rat pauziran zbog proslave Božića


Tasovac: Kinoteka je mesto koje se voli\nDan Jugoslovenske kinoteke - 6. jun obeležen je svečanom akademijom na kojoj su o toj instituciji osnovanoj pre 65 godina govorili ministar kulture Ivan Tasovac i direktor Radoslav Zelenović, a nagrade "Zlatni pečat" primili su glumica Mira Banjac i reditelj Miša Radivojević.\nMinistar Tasovac je istakao da su rezulati Kinoteke i pojedinačni uspesi nagrađenih dokaz kako je moguće dobro raditi i u teškim okolnostima.\nOn je rekao da je od Zelenovića nekada, kao mlad direktor, učio kako se treba boriti za instituciju koju predstavljate i koju vam je država poverila na staranje.\nCitirao je njegovu izjavu da ga vređaju uopštavanja da ništa ne valja u kulturi, jer deo kulture - čuvanje nacionalnog blaga, o kojem brine Kinoteka, funkcioniše jako dobro, za šta priznanja stižu i od Međunarodne federacije filmskih arhiva.\n- I mene ta uopštavanja vređaju. Možda je jedan od osnovnih razloga što sam prihvatio da budem ministar taj što mi je dosta buke od kuknjave zbog teških uslova, buke u kojoj je lako sakriti i sopstvenu odgovornost i nemar - rekao je Tasovac na svečanosti u novom zdanju Kinoteke.


Da li kreatin pomaže izgradnji mišića i kako - Muški magazin - trendovi, fitness, lifestyle, saveti, devojke...\nOni koji žele da promene svoje telo i koji imaju želju da dobiju mišićnu masu obično postavljaju mnoga pitanja o proteinima i suplementima. Vej proteini su definitivno najpoznatiji i za njih je većina ljudi čula, međutim, svima se uši načulje kada se spomene kreatin. Pretpostavljamo da vi, kao i većina, ne znate šta ovaj suplement predstavlja i čemu služi.\nAko ste ikada posetili teretanu, sigurno ste čuli momke koji pričaju o kreatinu, odnosno svim njegovim beneficijama koje poseduje kada se radi o izgradnji mišića. Možda ste pod njihovim uticajem i sami poželeli da ga isprobate. Ipak, moramo vam nagovestiti da nije dobro da bilo šta unosite u svoje telo, pre nego što uporedite sve dobrobiti i eventualne negativne uticaje – to važi za sve, od piva, do sladoleda i neverovatne aminokiseline zvane kreatin.\nZato ćemo se potruditi da vam što bolje objasnimo šta je ovaj suplement, čemu služi i kaakv uticaj ima na veše telo:\nPROČITAJTE SLEDEĆI TEKST: Kako do vidljivo većih mišića za nedelju dana


Faktor | Vakcinacija u Kantonu Sarajevo bit će nastavljena u utorak\nFOTO: Ilustracija/Ines Lučić\n14.05.2021. / 11:58\nIz JU "Dom zdravlja" Kantona Sarajevo obavještavaju građane da će se danas završiti vakcinacija sa preostalih 60 doza vakcina, namijenjenih hemodijaliznim pacijentima i osobama sa transplantiranim organima.\nImunizacija građana će se nastaviti u utorak, 18. maja 2021. godine, a prema utvrđenom planu i prioritetima Zavoda za javno zdravstvo KS. Građani će biti pozivani, te dobiti termin kada da dođu na vakcinaciju.\nZa nastavak vakcinacije je osigurano 6.750 doza vakcina koje su stigle protekle sedmice putem COVAX i EU4HEALTH programa.\nOd ponedjeljka, 17. maja 2021. godine u Zetri će se nastaviti vakcinisanje uposlenika Ministarstva sigurnosti BiH i sigurnosnih agencija Bosne i Hercegovine koji primaju vakcine iz donacije Republike Turske, saopćio je Press KS.


“ Prošlog vikenda u Apatinu je održano Prvenstvo Srbije u kajaku na dugim stazama, na kome se nadmetalo preko 100 takmičara iz 18 klubova. Kajakašica pančevačkog ”Navigatora”, Starčevka Anja Černak, osvojila je srebrno odličje na stazi od pet kilometara.\nU nedelju, 22 aprila održan je jubilarni 25. Beogradski maraton, jedan od najvećih srpskih sportskih događaja u godini na kome je učestvovao i Starčevac Miloš Milovanović. Član Atletskog kluba Dinamo je dokazao da je definitivno budućnost srpske atletike na dugim prugama.\nNa polovini prolećnog dela prvenstva fudbaleri Borca zauzimaju sedmo mesto na tabeli Vojvođanske fudbalske lige. Nakon odigrane utakmice na gradskom stadionu u Pančevu protiv ekipe Dinama\nSeniori Košarkaškog kluba Borac odigrali su još jednu u nizu prijateljskih utakmica sa ekipom Rolling iz Pančeva. Od samog početka videlo se da su obe ekipe izuzetno fizički spremne tako da je od samog starta rezultat bio neizvestan,


Vesić: Iz "divljih naselja" u 68 novih stanova\nVesić: Iz “divljih naselja” u 68 novih stanova\nČedo Todorović 19/05/2015\nDo kraja oktobra biće obezbeđeno 68 novih stanova za stanovnike nehigijenskih naselja, ali i škole i mogućnost zapošljavanja, najavio je danas gradski menadžer Beograda, Goran Vesić.\nVesić je rekaoda nadležni vode računa da se u okolini objekata u kojima će živeti navedena lica stvore mogućnosti za njihovo zapošljavanje i za školovanje dece.\nKako je saopštila Gradska uprava, danas je održan deveti sastanak Koordinacionog tela za praćenje realizacije Akcionog plana za preseljenje stanovnika novoformiranih naselja Makiš 1, Makiš 2, Resnik, Jabučki rit i Kijevo.\nNa sastanku je izraženo zadovoljstvo tempom kojim se razvija projekat izgradnje zgrada za raseljavanje lica iz neformalnih naselja.\n“Pre godinu i po dana, kada je formiran Privremeni organ, projekat je bio skoro zaustavljen i pretila je opasnost da ga Beograd ne iskoristi. Zahvaljujući velikom angažovanju Skupštine grada, delegacije EU i UNOPS-a završeni su objekti u Orlovskom naselju, početkom avgusta biće završen objekat u Jabučkom ritu, a do kraja oktobra će biti završen objekat u Mislođinu”, rekao je Vesić.\nVesić koji je predsednik Koordinacionog tela, naveo je i da će sa ta dva nova objekta imati 68 novih stanova za navedena lica.\nGrad Beograd će, dodao je, nastaviti da rešava navedeni problem zajedno sa partnerima EU, UNOPS i EIB, a veruje i da Beograd postaje pozitivan primer u ovom delu Evrope.\nNa sastanku je usvojen izveštaj o lokacijama Jabučki rit, Mislođin i Zemun polje namenjenim za izgradnju socijalnih stanova, izveštaj o konsultacijama sa lokalnim zajednicama i izveštaj o dodatnim sredstvima iz IPA fondova 2014. godine.\nKako je saopšteno, na sastanku je predstavljena konačna rang-lista konkursa za izbor korisnika socijalnog stanovanja i stanovanja u zaštićenim uslovima a na osnovu Akcionog plana.\nZahvaljujući projektu, stanove će dobiti 12 porodica iz novoformiranih naselja, čije se useljenje očekuje krajem maja ove godine.\nPREVIOUS POST Previous post: Potresna priča sa Čaćanskog groblja: Dvanaestogodišnji Samir zarađuje za život\nNEXT POST Next post: Predstavljeno izvješće o provedbi praćenja provođenja strategije za uključivanje Roma u RH u Brodsko-posavskoj županiji


Iskustvo – EOC\nPočeli smo kao deo EURO\n2003/4 – Bela knjiga omladine\n2004/5 – Preferencije u informisanju omladine i percepcija medija\n2005/6 – Omladinska participacija vs. slobodno vreme\n2006/7 – Diverzitet društva na lokalnom nivou\n2007/8 – Interkulturni dijalog\nAktivni učesnici kvalitativnih istraživanja su regrutovani, pored redovnih kanala, i iz drugih omladinskih organizacija i institucija kao što su škole, omladinski klubovi, studentski forumi itd., što takođe pokazuje interes za teme istraživanja. Njihovo učešće u kvalitativnom istraživanju je takvo da se oni uzimaju ozbiljno bez obzira kakav lični stav iskazuju – nema pravih i pogrešnih odgovora u fokus grupnoj diskusiji, samo primećivanje i izveštavanje.\nMetod fokus grupa omogućava da se sa odabranim grupama (prema kriterijumima starosti, pola, obrazovanja…) razgovara o zadatoj temi da bi se dobili određeni odgovori.\nZa protekle 4 godine, sproveli smo preko 40 fokus grupa u Srbiji, sa omladinom izmedu 14 i 30 godina. Pored fokus grupa, izveli smo i na desetine vođenih intervjua, kao i nekoliko kreativnih radionica sa decom uzrasta do 13 godina.\nDrugi projekat sproveden u saradnji sa Pedagoškim društvom Srbije bio je „Smernice za formiranje etičkog kodeksa pedagoga“. Sprovedena su tri vođena intervjua sa školskim pedagozima, pet vođenih intervjua sa nastavnicima i razrednim nastavnicima i četiri radionice sa učenicima osnovnih i srednjih škola. Projekat je realizovan zahvaljujući saradnji Treće beogradske gimnazije, Srednje tehničke PTT škole i OŠ „Ćirilo i Metodije“ u Beogradu.


Letovanje na Tasosu je letovanje na „plovećem ostrvu“ koje sa svih strana zapljuskuje more. Za ljubitelje talasa gotovo da nema boljeg mesta u Grčkoj. Ono što ga karakteriše, pored guste šume čija stabla na pojedinim mestima rastu do same vode, su brojne plaže na Tasosu koje možete istraživati sami ili organizovano. Glavni gradostrva, Limenas, najbolja je polazna tačka za obilazak ostrva, naprosto...\nTasos - kako stići, autobuski, avio i sopstveni prevoz\nTasos, autobuski prevoz Ako se odlučite za autobuski prevoz do Tasosa, preporučujemo vam da rezervaciju uplatite u nekoj od domaćih turističkih agencija, koje već dugo voze na ovu destinaciju. Autobusi naših agencija su turističke klase, sa licenciranim pratiocem grupe, opremljeni klimom, kao i video i audio uređajima, udobni za duga putovanja. Vaše letovanje na Tasosu treba da započne tako što...\nTasos - Letovanje na "zelenom ostrvu"\nAko ste zainteresovani da posetite najsevernije grčko ostrvo, dvanaesto po veličini, onda vam preporučujemo letovanje na Tasosu 2017. U obimu Tasos ima oko 90 kilometara, a dužina obale iznosi oko 115 kilometara (nije preterano razuđena). Prečnik ostrva je oko 25 kilometara. Deo je regije Kavala, u severnom delu Egejskog mora. Do njega se stiže trajektom, vožnjom koja traje oko 75 minuta, od...\nAko se odlučite za letovanje na Tasosu 2017, onda se pripremite za veliku avanturu na najzelenijem i najsevernijem grčkom ostrvu. Samo ostrvo obiluje prirodnim lepotama, tako da ćete imati priliku da uživate u brojnim vodopadima, mirisu borovih šuma, kao i raskoši peščanih plaža, ali i u dobrom noćnom životu. Godinama unazad, letovanje na Tasosu je veoma popularno među turistima iz Srbije. Ostrvo...\nTasos, izleti Put na Tasos retko traje manje od 14 sati, uključujući i prevoz trajektom, tako da ume da bude naporan. Međutim, jednom kad se nađete na ovom prelepom zelenom ostrvu, poželećete da ga celog obiđete. U ovome će vam dosta pomoći ako ste došli sopstvenim prevozom do Tasosa. S obzirom na to da je ostrvo gotovo kružnog oblika, a da ćete smeštaj na Tasosu pronaći u nekom od mesta na...\nTasos je prelepo ostrvo na severu Grčke, koje ima umerenu i veoma prijatnu klimu. Ako se odlučite za letovanje na Tasosu 2017, bićete zaštićeni od jakih vetrova koji su karakteristični za većinu grčkih ostrva. Vazduh, u principu, nije prezasićen solju i vlagom, tako da tokom toplih letnjih noći može da se diše i uživa u čistoći i svežini morskog vazduha. O klimi na Tasosu govorio je još Hipokrat...\nTasos, shopping i sportske aktivnosti\nZbog izuzetno blage klime, velikog broja peščanih plaža, kao i mirnog mora, Tasos je već godinama jedno od najpopularnijih grčkih ostrva. Letovanje na Tasosu 2017 u sklopu ponude neke od naših turističkih agencija, nudi veliki broj ekstremno privlačnih paket aranžmana, a velike gužve u julu i avgustu, navode vas da rezervišete smeštaj na Tasosu u prvoj polovini godine. Osim prelepih pečšanih...\nTasos, smeštaj Izbor smeštaja na Tasosu neće biti lak i staviće vas na brojne muke, jer se hoteli na Tasosu i vile na Tasosu utrkuju u raznolikosti ponuda, luksuzu i opremljenosti. Iako sve to prati i odgovarajuća cena, sigurni smo da ćete uspeti da pronađete ono što vam odgovara ukoliko je vaš izbor letovanje na Tasosu 2017. S_JYd1qhBjE Nazivi „smaragdno ostrvo“ ili „ploveća šuma“ već ukazuju...


FILE PHOTO: A vessel sails past a bridge connecting the Russian mainland with the Crimean Peninsula across the Kerch Strait, Crimea November 26, 2018. REUTERS/Pavel Rebrov/File Photo\nG7 neće priznati "pokušaje Rusije da dobije legitimitet za okupaciju" Krima, saopštila je 18. marta grupa sedam industrijski najrazvijenijih zemalja svijeta dok su sve veće napetosti u odnosima sa Moskvom.\n"Nedvosmisleno osuđujemo privremenu okupaciju Autonomne Republike Krim i grada Sevastopolja od Rusije", navodi se u saopštenju. "Ne priznajemo i nećemo priznati pokušaje Rusije da dobije legitimitet za tu okupaciju", dodaje G7.\nTo saopštenje je u skladu sa onim što je američki predsjednik Joe Biden rekao krajem februara da "nikada" neće prihvatiti rusku aneksiju Krima.\nBiden je 17. marta nazvao ruskog predsjednika Vladimira Putina "ubicom" što je naljutilo Moskvu.\nU sukobima ruskih i ukrajinskih snaga poginulo je više od 13.000 ljudi od 2014. godine kada je Rusija anektovala Krim, a proruske snage na istoku Ukrajine pobunile se protiv vlasti u Kijevu.\n"Sedam godina nakon nezakonite aneksije Autonomne Republike Krim i grada Sevastopolja od Rusije, potvrđujemo nepokolebljivu podršku i posvećenost nezavisnosti, suverenitetu i teritorijalnom integritetu Ukrajine u međunarodno priznatim granicama", istakli su ministri spoljnih poslova zemalja G7 (Njemačka, Kanada, SAD, Francuska, Italija, Japan i Velika Britanija), kao i visoki predstavnik Evropske unije.\nOni ističu da je Rusija, "upotrebom sile nad teritorijalnim integritetom Ukrajine, otvoreno prekršila međunarodno pravo i prekršila te principe".\nZemlje G7 su istakle da se "oštro protive kontinuiranoj destabilizaciji Ukrajine od Rusije, a posebno njenim potezima u oblastima Donjecka i Luganska i pored obaveza koje je preuzela u okviru sporazuma iz Minska".\nU saopštenju se ističe da je potrebna "puna primjena sporazuma iz Minska". "Rusija je sukobljena strana na istoku Ukrajine, a ne posrednik", poručuje G7.


RTV najpre odlučio da novinare zapošljava kao građevince, pa poništio odluku | Autonomija\nRTV najpre odlučio da novinare zapošljava kao građevince, pa poništio odluku\nOko 200 zaposlenih u pokrajinskom javnom servisu biće angažovano "na lizing"\nRukovodstvo Radio-televizije Vojvodine odlučilo je da poništi prvobitnu i donese novu odluku o izboru agnecije preko koje će oko 200 zaposlenih u toj kući morati da sklope ugovore o angažanu kako bi nastavili da rade poslove koje su i do sad obavljali, a kojima, kako tvrdi menadžment pokrajinskog javnog servisa, RTV više ne može ponuditi direktan angažman već samo preko posrednika.\nNovom odlukom ugovor o angažovanju dela zaposlenih u RTV-u dodeljen je grupi ponuđača „KADARPLUS“ iz Beograda i Studentskoj zadrugi „STUDENT Novi Sad“, koji su podneli zajedničku ponudu na konkursu za javne nabavke koji je RTV objavio 13. januara ove godine (vredne 100 miliona dinara), ali tek posle prigovora ovih ponuđača na prvobitnu odluku menadžmenta Radio-televizije Vojvodine.\nNaime, na osnovu prvobitne analize Komisije za javne nabavke RTV-a, 14. februara doneta je odluka da se ugovor dodeli ponuđaču „OPTIMUM MB-NS“ iz Novog Sada i „SEQUESTER EMPLOYMENT“ iz Beograda koji su podneli zajedničku ponudu. Međutim, protiv te odluke usledio je zahtev za zaštitu prava ponuđača, koju su uputili „KADARPLUS“ i „STUDENT Novi Sad“. RTV je potom taj zahtev usvojio i delimično poništio postupak javne nabavke, nakon čega je Komisija za javne nabavke obavila novu stručnu ocenu ponuda i opredelila se za nove ponuđače, odnosno za one koji su se žalili na prethodnu odluku.\nZanimljivo je obrazloženje Komisije zbog čega je odbijena zajednička ponuda koju su podneli „OPTIMUM MB-NS“ i „SEQUESTER EMPLOYMENT“, a koja je prethodno bila prihvaćena, pa osprena po žalbi drugih učesnika u javnoj nabavci.\nNaime, u obrazloženju se navodi da se predmet te ponude odnosi na osoblje na gradilištu, te ocenjuje da je to „kontradiktorno predmetu javne nabavke koju čine usluge agencijskog angažovanja lica sa listom zanimanja neophodnih za redovan rad RTV“.\nNije, međutim, jasno kako je bilo moguće da ovu kontradiktornost Komisija nije uočila prilikom prvog odlučivanja o izboru ponuđača.\nU nalazima Komisije navodi se i da je ponuda trećeg ponuđača, Studentske zadruge „MAŠINAC“ iz Novog Sada, odbijena jer ponuđač nije dostavio ni jedan dokaz o ispunjenosti obaveznih uslova, ni dokaz da je registrovan kod nadležnog organa, niti izveštaj o bonitetu za javne nabavke, ni druge podatke, te da u ponudi nije bila izražena ni cena, dok je obrazac sa ponudom dostavljen nepotpun, bez jedne stranice.\nInače, skoro 200 zaposlenih na Radio-televiziji Vojvodine, koji su nakon isteka ugovora na određeno vreme, krajem prošle godine angažman u ovoj kući, po odluci menadžmenta, nastavili preko agencije da bi početkom ove godine bili prebačeni na autorske ugovore i ugovre o povremenim i privremenim poslovima – biće pruinuđeno da ponovo sklopi ugovor sa odabranim agencijama kako bi nastavili da rade svoje redovne poslove u RTV-u.\nMenadžment RTV-a takvu odluku pravda ograničenjima Zakonu o maksimalnom broju zaposlenih u javnom sektoru, zbog kojih navodno svojim radnicima ne može ponuditi ugovore na neodređeno vreme. Navedeni zakon, međutim, eksplicitno izuzima javne medijske servise od zabrane zapošljavanja. Zbog toga ostaje nejasno koji su motivi i računica menadžmenta RTV-a da krši prava zaposlenih iz radnog odnosa i opredeljuje se za skuplje angažovanje svojih radnika preko agencije.\nPodsetimo da je Radio-televiziji Srbije nedavno 375 honoraraca zaposlila na neodređeno vreme.


Vučić: Poziv na bojkot udar na demokratiju | EurActiv Serbia\n"Ti samoproglašeni lideri opozicije pretvorili su bojkot u oružje u pokušaju da delegitimišu aprilske izbore i sledeću vladu. Ali neće uspeti. Uvereni smo da će građani Srbije prozreti poziv na bojkot", naveo je Vučić.\nOn je dodao da bi "jedni bojkot izbora koji bi imao smisla, bio bojkot građana Srbije a ne lidera bez pristalica" i izrazio uverenje da će, "sasvim suprotno tome, očekivana visoka izlaznost birača potvrditi izbore i diskreditovati one koji pozivaju na bojkot".\nU autorskom tekstu pod naslovom "Srpska demokratija na udaru" Vučić je ocenio i da bojkotom izbora "istinski glasači opozicije mogu biti uskraćeni za svoje osnovno demokratsko pravo na političku zastupljenost i de fakto obespravljeni od nekoliko neizabranih pojedinaca koji tvrde da ih predstavljaju".\nDodao je da partije koje bojkotuju izbore, nisu uspele da osvoje srca i umove glasača dok je vlada koju predvodi SNS uspela i spremna je da se suoči s biračima na slobodnim i fer izborima.\nVučić je naveo da je "vlada Srbije proteklih 12 meseci radila s nevladinim organizacijama, OEBS-om i njegovom Kancelarijom za demorkatske institucije i ljudska prava (ODIHR), Evropskim parlamentom, kao i s partijama sa svih strana političkog spektra kako bi osigurala da građani mogu da ostvare svoje demokratsko pravo na glasanje na slobodnim i poštenim izborima".\nVlada se, kako je dodao, "nije samo uključila u razgovore i debate već je tražila i prihvatila preporuke i zahetve svih stranih i domaćih aktera, uključujući i opozicione stranke, kako da se poboljšaju zakoni i pravila kojima je regulisan izborni proces do najfinijih detalja".\nOn je podsetio da je vlada Srbije prošlog avgusta formirala Radnu grupu za saradnju sa OEBS i ODIHR sa ciljem da se usvoje zakoni i pravila koji će omogućiti slobodne i fer izbore na proleće i da tu radnu grupu predvodi ministar unutrašnjih poslova Srbije Nebojša Stefanović koji će uskoro OEBS, ODIHR i javnosti predstaviti šestomesečni izveštaj.\n"Bez želje da se utiče na njegov izveštaj, slobodno se može pretpostaviti da će izveštaj potvrditi da su svi važni i značajni zahtevi i preporuke koje je vlada primila prihvaćeni i da su usvojeni neophodni zakoni", naveo je Vučić u tekstu.\nOn je dodao da su usvojene ključne mere kao što su zakon o finansiranju izborne kampanje, zakon o funkcionisanju Agencije za borbu protiv korupcije, pravila koja regulišu političke aktivnosti izabranih zvaničnika i državnih službenika, pravila koja regulišu pristup medijima tokom izborne kampanje, pravila koja regulišu upravljanje izbornim spiskovima i procedurama glasanja, kao i prava birača i domaćih i stranih posmatrača izbora da posmatraju i nadgledaju izbore.\nTakođe je smanjen izborni cenzus sa pet na tri odsto kako bi se obezbedila šira zastupljenost političkih stranaka i zagarantovana mesta predstavnicima nacionalnih manjina, dodao je Vučić uz napomenu da će obe te mere smanjiti broj mesta koja SNS potencijalno može da dobije.\nKada je u pitanju pravičan pristup medijima za kandidate i opozicione stranke, što je bio fokus žalbi najglasnijih opozicionih lidera, Regulatorni organ za elektronske medije (REM) će odmah usvojiti nova pravila o tome kako javni servisi moraju, a komercijalni mediji treba da obezbede zastupljenost bez diskriminacije svih registrovanih političkih partija, koalicija i kandidata tokom izborne kampanje.\nREM će imati mandat da pažljivo nadgleda poštovanje ovih pravila i preporuka od strane javnih službi i komercijalnih medija i da izveštava na nedeljnoj osnovi na svojoj veb stranici otvorenoj za javnost, navodi se u Vučićevom autorskom tekstu na Euraktivu.


► Jovanović: Da bi se oporavila od COVID-19 Evropska unija ne može da priušti\nJučerašnja najava (18. maja) nemačke kancelarke Merkel i francuskog predsednika Makrona o pripremi plana oporavka od 500 milijardi evra daje nadu samo ako svi građani imaju jednake mogućnosti za razliku od prethodnog „oporavka“.\nU deceniji nakon finansijske krize 2008. godine, EU i nacionalne vlade pogrešno su upravljale oporavkom i povećale nejednakost među građanima, što pokazuje izveštaj Evropske investicione banke. U celoj Evropskoj uniji niko ne trpi više nejednakosti od Roma i, s obzirom na veličinu i strukturu romske populacije u sve starijoj Evropi, ekonomski gubici koje to prouzrokuje su previše značajni da bi bili ignorisani.\nKada bi Romi živeli u jednoj zemlji Evropske unije, ne računajući Rome u zemljama kandidatima, ta zemlja bi imala šest miliona stanovnika, što je više od Danske ili Finske ili drugih 10 država članica. Pored veličine, mladost romske populacije čini je još relevantnijom.\nNa primer, u Mađarskoj je broj Roma mlađih od 15 godina tri do četiri puta veći od broja mladih u toj starosnoj grupi koji ne pripadaju romskoj populaciji. U Rumuniji deca mlađa od 15 godina - nova generacija učesnika na tržištu rada - čini gotovo 40% ukupnog romskog stanovništva, u poređenju sa 15% u celokupnoj populaciji.\nSuprotno tome, opšta demografija tržišta rada u Evropi je mračna. Istraživanja bečkog Instituta za međunarodne ekonomske studije ukazuju da će do 2025. godine potražnja za radnom snagom početi da premašuje ponudu u zemljama kao što su Bugarska, Češka, Nemačka, Mađarska i Slovačka.\nU istorijskom treptaju oka, Eurostat predviđa da će se do 2050. godine radno sposobno stanovništvo smanjiti za oko 10% u celoj Evropskoj uniji, dok će u srednjoj i istočnoj Evropi pasti za 30%. EU i nacionalne vlade moraju da ulažu u Rome - ne zato što je to pitanje dobrotvornih davanja ili sažaljenja, već zato što je to svima u ekonomskom interesu, a posebno u interesu ekonomske budućnosti EU.\nNakon finansijske krize 2008.godine EU i njene države članice su postale svesne neophodnosti ulaganja u Rome. Tada je Svetska banka izvestila da je nejednakost s kojom se suočavaju Romi uzrokovala značajne ekonomske gubitke: na primer, godišnji gubici u proizvodnji u rasponu od 526 miliona evra u Bugarskoj do 887 miliona evra u Rumuniji, a godišnji fiskalni gubici u rasponu od 202 miliona evra u Rumuniji do 370 miliona evra u Bugarskoj.\nMeđutim, krajnje desničarski političari iskoristili su gnev koji se pojavio nakon krize 2008. godine i pokrenuli kampanje usmerene protiv Roma. Ostali političari su odlučili da ignorišu ove činjenice. Shodno tome, doveli su do finansijskih gubitaka koje su pretrpeli svi građani, a situacija u kojoj su se nalazili Romi prešla je iz lošeg u gore ― gore nego u bilo kojoj drugoj grupi.\nNa najbogatijem kontinentu na planeti 80% Roma živi ispod nivoa siromaštva u svojoj zemlji, pokazalo je istraživanje Agencije EU za osnovna prava iz 2016. godine. Od tada ništa se nije mnogo promenilo. Oko 30% živi u smeštaju bez tekuće vode, a svako treće romsko dete živi u domaćinstvu u kom je neko otišao u krevet gladan barem jednom u prethodnom mesecu.\nBroj romske dece u odvojenom, nestandardnom obrazovanju porastao je za polovinu ― sa 10 na 15 procenata od 2011. do 2016. godine. Po logici Svetske banke, to znači da je povećanje nejednakosti za Rome u poslednjoj deceniji još više povećalo ekonomske gubitke Evrope.\nDok se kriza koju je izazvao COVID-19 ubrzano širi i još su na snazi mere ograničenog kretanja, Romi su u mnogo goroj situaciji nego bilo koja druga grupa, navodi se u nedavnom izveštaju Kancelarije za Romske inicijative Fondacije za otvoreno društvo. Fizičko distanciranje je teže u pretrpanim zajednicama, a pranje ruku je nemoguće bez dovoda vode. Mere obrazovanja na daljinu mogle bi da onemoguće školovanje više od polovine romske dece i verovatno će dovesti do povećanja ionako visokih stopa napuštanja škole.\nRomski radnici i preduzetnici, za koje je veća verovatnoća da će raditi na poslovima koje nije moguće obavljati od kuće ― u sivoj zoni, na poslovima koji podrazumevaju intenzivan rad sa niskim platama, ili u industriji umetnosti i kulture - nisu uključeni u trenutne mere odgovora na krizu.\nU tom kontekstu, izbori političkih lidera Evropske unije će imati ogroman značaj za oporavak. Kao i uvek, krajnje desničarski i autoritarni populisti će odlučivati da Rome koriste kao žrtve za dobijanje glasova, dok drugi političari mogu odlučiti da ignorišu ekonomski značaj Roma i nejednakosti s kojom se oni suočavaju.\nKao što smo videli u prethodnoj izgubljenoj deceniji, takvi izbori ne mogu da donesu pozitivne ishode ― kako za Rome, tako i za Evropsku uniju i njene države članice. S ekonomskog stanovišta, ti izbori će samo doneti dodatne gubitke u situaciji kada su javni prihodi preko potrebni. S druge strane, politički će dovesti do međuetničkih i socijalnih sukoba koji jačaju krajnju desnicu i autoritarne režime čiji cilj je dalja destabilizacija EU. To ne možemo sebi da prištimo.\nOhrabrujem sve one koji odlučuju o opravku EU da izaberu ulaganje u Rome, populaciju koja je širom Evrope mlada, živopisna, višejezična, kreativna, otporna i prilagodljiva. Kratkoročno, onima koji su imali posao i firme pre krize koju je izazvao COVID-19 će biti potrebna podrška kako bi se vratili poslu i ponovo ušli na tržište.\nSrednjoročno, romskim preduzetnicima će biti potrebne kreditne garancije i ulaganja za otvaranje novih radnih mesta, a našim radnicima će trebati stručna obuka da bi se zadovoljile potrebe tržišta rada. Ulaganja u obrazovanje naše dece i omladine zasnovano na tržištu i tehnologiji će Evropskoj uniji doneti dugoročne ekonomske koristi.\nGrantovi i zajmovi koji se daju nacionalnim vladama za oporavak treba da obuhvataju ove mere, a Evropska komisija i njene finansijske institucije - na primer, Evropska investiciona banka - treba da ih dodaju transnacionalnim programima. Oni bi trebalo da preuzmu odgovornost za neke od ovih mera i da dopune mere nacionalnih vlada tako što će direktno ciljati gradove, mesta i okruge sa većinskim romskim stanovništvom.\nGlavni izazov sa kojim moraju da se suoče EU i nacionalna vlada je pružanje podrške neformalnoj ekonomiji u kojoj su Romi mnogo zastupljeniji od ostalih građana, a predložene mere bi bile:\n• Zaštita ljudi koji su privremeno izgubili prihode, s posebnim osvrtom na neformalne preduzetnike i ugrožene radnike (ulični prodavci, osobe koje se neformalno bave reciklažom, radnici u zabavnim parkovima, nadničari, muzičari, umetnici i drugi koji rade u oblasti zabave).\n• Podrška samozaposlenim radnicima ili onima koji su aktivni u neformalnom sektoru stimulisanjem (mikro) finansijskih institucija da daju kredite članovima ranjivih zajednica. Na primer, osnovati garantni fond za podsticanje investicija u preduzeća u vlasništvu društvenih grupa koja su izložene riziku od siromaštva ili suočavanja sa isključenošću. .\n• Osmisliti planove podrške za preduzeća koja omogućavaju zaposlenje ugroženim ljudima. Na primer, najmanje 30 procenata svih javnih radova koje finansira Evropska unija trebalo bi da sprovode mala i mikro preduzeća koja zapošljavaju osobe iz ugroženih zajednica.\n• Investirajte u programe za obuku Roma i drugih ranjivih grupa u cilju sticanja novih veština, obezbeđujući stručno usavršavanje na osnovu potreba tržišta kako bi se lakše nosili sa izazovnim situacijama koje ih čekaju u budućnosti, poput automatizacije i veštačke inteligencije.\n• Primena integrisanih finansijskih intervencija: finansijska pismenost, kombinovanje otplatnih i nepovratnih finansiranja i pojačane mikrofinansijske intervencije usredsređene na pomoć́ pri zapošljavanju i otvaranje novih radnih mesta, kao i podrška samostalnoj izgradnji smeštaja pomoću mikro kredita.\nMeđutim, ova i druga inovativna rešenja moguća su samo ako evropski lideri budu imali dovoljno hrabrosti, mudrosti i državništva da se brinu za sve građane. Lideri moraju da shvate da ulaganje u sposobnosti Roma može da pomogne EU i svim njenim građanima da se oporave od javnog deficita pravičnosti, prihoda i stabilnosti.\nPreuzeto sa portala brusselstimes.com\nautor: IG\tizvor: Brusselstimes.com\nekonomski oporavak /


Zemun: Plavo-zeleni protiv ''golubova'' za nastavak serije nepobedivosti\n24. septembar, 2017.\nPrvi meč 11.kola Super lige Srbije igra se danas u Zemunu gde istoimena ekipa dočekuje goste iz Subotice, ekipu Spartak Ždrepčeva krv. Novi superligaš solidno je započeo aktuelnu sezonu, gosti još bolje, pa treba očekivati izuzetno zanimljivu borbu za bodove.\nZemunci su bodove osvajali pobedama nad ekipama Čukaričkog na svom stadionu (2:0), Radnika u Surdulici (0:1) i Javora u Ivanjici (0:1), ako i remijima sa ekipama Mladosti u Lučanima (1:1), OFK Bačka u Zemunu (1:1) i Borca u Čačku (0:0). Poraženi su u susretima sa ekipama Mačve u Šapcu (1:0), niškog Radničkog u Zemunu (1:2) i Rada na Banjici (2:0). Meč 9.kola sa ekipom Partizana odložen je za kasniji termin. Fudbaleri Spartaka su pobede ostvarili u duelima sa OFK Bačka na svom stadionu (2:1), Borcem u Lučanima (0:4), Mačvom u Subotici (3:2), Vojvodinom u Novom Sadu (0:5) i Napretkom u Subotici (2:1). Nerešeno su odigrali sa Javor Matisom u Ivanjici (1:1), Voždovcem u Subotici (0:0) i u prethodnom kolu sa ekipom Mladosti u Subotici (3:3). Jedini poraz pretrpeli su u duelu sa ekipom Partizana na svom stadionu (0:1). Meč 9.kola sa ekipom Crvene zvezde odložen je za kasniji termin.\nDva tima tokom prethodne sezone nisu imala međusobnih susreta, jer nisu bili članovi istog ranga takmičenja. U sezoni 2015/16 odigrali su jedan susret u okviru Kupa Srbije, a ekipa Spartaka je u Zemunu slavila rezultatom 0:1(0:0).\nU taboru domaćina vlada veliko zadovoljstvo zbog serije od pet prvenstvenih utakmica bez poraza, što svakkako utiče na samopouzdanje i ambicije igrača i stručnog štaba. Ipak, protivnik ove sezone igra sjajno, pa Zemunci u meč ulaze sa puno respekta. O tome je u izjavi za medije datoj pred ovaj susret govorio i prvotimac Miroslav Lečić koji je ipak istakao da njegov tim na svom terenu mora ići na pobedu:\n’’Spartak je izuzetno dobra ekipa, nije džabe na četvrtom mestu. Ove godine je sjajan, ali kod kuće moramo uvek da idemo na pobedu, bez obzira ko je rival. Liga je ujednačena i jedan kiks nas vraća u borbu za opstanak. Tradicija Zemuna obavezuje nas da bi kod kuće sve osim osvajanja celog plena predstavljalo neuspeh. Imali smo loš start, a onda su nas rezultati učinili iznenađenjem, ali samo za ljude koji nas ne prate. Lično nisam u šoku, jer je ekipa stvarno kvalitetna i zaslužuje mesto među stabilnim superligašima. Nikome ne dozvoljavamo da nam napravi previše šansi, ne stvaramo ih ni mi mnogo, ali znamo šta hoćemo.’’\nOn je istakao da očekuje dobar i težak meč, kao i da dobro poznaje nekolicinu igrača ’’golubova’’:\n’’Očekujem dobar i težak meč. Šest utakmica smo igrali na strani, ali to ništa ne znači. Niti se drugačije pripremamo za gostovanje ili kod kuće, igramo i želimo isto. Nikoga se potcenjujemo i precenjujemo, odlično radimo i treniramo, ne bavim se prognozama. Sa Savkovićem sam igrao u Jagodini, znam nekoliko igrača Spartaka, jako su kvalitetni. Ipak, bavimo se našim mogućnostima i ambicijama.’’\nGosti u ovaj meč ulaze nakon ubedljive pobede u Kupu Srbije i odličnih rezultata u proteklom periodu, što je dosta uticalo na samopouzdanje. Ipak, kao i do sada, Subotičani u ovaj meč ulaze sa oprezom i respektom prema rivalu. Pomoćni trener ’’golubova’’ Savo Pavićević istakao je na redovnoj konferenciji za medije održanoj pred ovaj susret da očekuje tešku i borbenu utakmicu protiv ’’tvrde’’ ekipe:\n’’Poznajemo ekipu Zemuna čiji fudbaleri igraju tvrd fudbal, što se vidi i po njihovoj statistici. Igraju utakmice sa malo golova i očekujem da to bude jedna teška i borbena utakmica. Međutim, mi se uvek okrećemo našoj igri. Imali smo dugačak i naporan put, igrajući Kup utakmicu u Zubinom Potoku. Najbitnije je da se momci dobrio oporave i da utakmicu u nedelju dočekaju spremni. Malih problema ima Jočić, ali se nadamo da će i on do nedelje biti na raspolaganju šefu struke. Respektujemo ekipu Zemuna, ali se nadamo povoljnom rezultatu.’’\nPrisutnima se obratio i prvotimac ’’golubova’’ Branimir Jočić koji je istakao da u ekipi vlada odlična atmosfera i dodao:\n’’Očekuje nas teško gostovanje protiv ekipe koja je dobro organizovana, sa malim brojem primljenih golova. Na nama je da ispoštujemo savete šefa i uz maksimalno angažovanje dođemo do sva tri boda.’’\nMeč 11.kola Super lige Srbije između Zemuna i Spartaka igra se danas, u nedelju 24.septembra 2017.godine, sa početkom u 15:00 časova.


NIJE RUSIJA PRVA POČELA, VEĆ EU: Marin Le Pen stala na stranu Moskve, jasno rekla šta je greška Zapada | Novosti.rs\n- Pre mnogo godina EU je uvela sankcije protiv ruskih poslanika, uključujući predsednika Državne dume Rusije Vjačeslava Volodina, što nije uobičajen događaj. Stoga se teško čuditi tome što je Rusija u recipročnom maniru odlučila da rukovodioci EU više ne mogu ulaziti na njenu teritoriju. Nije Rusija započela uvođenje personalnih sankcija, nego Evropska unija - izjavila je Le Pen, komentarišući nedavne sankcije Moskve protiv predstavnika evropskih institucija.\n- Najbolje sredstvo za izlazak iz sukoba je vođenje dijaloga, a najvažnije je da se omogući sastanak narodnih predstavnika. Zabrana ulaska u EU, koja je uvedena protiv ruskih poslanika i predsednika Državne dume, očigledno je bio gest diplomatske solidarnosti, ali je upravo diplomatija jedan od ključeva za rešavanje problema - konstatovala je francuska političarka.\nMarin Le Pen Rusija Francuska sankcije Rusiji EU Zapad Nacionalno ujedinjenje\nLIDER francuske opozicije i stranke Nacionalni front Marin le Pen izjavila je da stav Evropske unije i antiruske sankcije predstavljaju istorijsku i geopolitičku grešku.\nFRANCUSKA mora da ukine antiruske sankcije, smatra lider Nacionalnog okupljanja Marin Le Pen.


Letovi Niš-Tivat pod znakom pitanja zbog uredbe o zabrana ulaska za naše državljane u Crnoj Gori?\nGrađani Republike Srbije, ali i crnogorski državljani koji ulaze u Crnu Goru moraće da idu u obavezni karantin u trajanju od 14 dana, bez obzira na negativan test prenose mediji\nFoto: B. Leighton\nIako će prema podacima sa zvaničnog web sajta kompanije Air Serbia prvi programirani let JU 1178 prema Tivtu sa niškog aerodroma biti realizovan 30.juna, crnogorske vlasti za sada su veoma rigorozne po pitanju putnika iz Srbije.\nPrema trenutnoj uredbi Vlade Crne Gore koja je na snazi svim srpskim ali i crnogorskim državljanima koji dolaze iz naše zemlje, odredjen je obavezan karantin u trajanju od dve sedmice.\nSvi putnici koji iz Srbije udju u Crnu Goru moraće u 14 dnevni karantin bez obizira na to da li poseduju test koji potvrđuje da su negativni na virus korona\nUkoliko ovakve mere ne budu olakšane do početka letova, linija Niš-Tivta može biti odložena sve dok crnogorkse vlasti ne stave Srbiju na listu bezbednih zemalja. Odluka crnogorskih vlasti da otvore granicu za državljane nekih zemalja među kojima nije Srbija, uz obrazloženje da je reč o zdravstvenim kriterijumima, protumačena je kao novo zaoštravanje već uzdrmanih odnosa na liniji Beograd – Podgorica, jer uslovi koji su navedeni kao razlog za naše državljane nisu primenjeni i na države čijim je građanima dozvoljen ulazak.\nPodsetimo, nacionalna avio kompanije Air Serbia će obnoviti letove iz Niša od 16. juna i to za Frankfurt (Han) i Nirnberg, odnosno od 30.juna za Hanover, Salcburg i Tivat, dok će ostalih 6 destinacija biti uvedene tokom narednog perioda, ne precizirajući tačne datume.


Beta 15. januara 2016. 16:15\nOdbornici koalicije okupljene oko Srpske napredne stranke (SNS) i Jedinstvene Srbije (JS) smenili su danas na vanrednoj sednici opštinsko rukovodstvo u Beloj Crkvi i imenovali Darka Bogosavljevića iz SNS za novog predsednika opštine.\nSednica je održana u zgradi Kulturno prosvetnog centra, a odbornici Demokratske stranke (DS) i Lige socijaldemokrata Vojvodine (LSV) joj nisu prisustvovali.\n„Oni su i fizičkim putem pokušali da ometaju i prekinu sednicu“, kazao je Bogosavljević agenciji Beta.\nOn je objasnio da je za njegovog zamenika izabran Marjan Aleksić, koji je nedavno iz JS prešao u SNS, a da je predsednik Skupštine ostao Nenad Živanović iz JS.\nBogosavljević je naveo i da je pred novim opštinskim rukovodstvom kratak period pred predstojeće izbore i da će se potruditi da Bela Crkva postane prosperitetan grad, u koji će ljudi želeti da dodju da žive, a ne da bude mesto iz kojeg žele da odu.\nOn je kazao i da će verovatno biti kandidat SNS za predsednika opštine i nakon lokalnih izbora, ali da to zavisi i od rezultata koje će do tada ostvariti.\nBogosavljević je istakao i da se nada daljoj saradnji sa DS i LSV u skupštini, odnosno da će te stranke prisustvovati narednim sednicama.\nPredsednik DS i odbornik te stranke u Beloj Crkvi Željko Crnogorac rekao je da DS i LSV, ali ni zakon, ne priznaju sednicu koja nije održana u skupštinskoj sali.\n„Mi nastavljamo svoj štrajk gladju i očekujemo da se održi sednica na koju smo pozvani, jer ne može neko usmenim putem da pozove odbornike da održe sednicu na nekom drugom mestu“, rekao je agenciji Beta Crnogorac.\nOn je kazao i da će štrajkovati sve dok neko iz policije ne prihvati njegove prijave protiv odgovornih lica iz obezbedjenja koja su ga, kako je rekao, udarala i sprečavala da udje u Opštinsku upravu.\n„Trebalo bi da smo pred zakonom svi jednaki“, naveo je odbornik DS iz Bele Crkve.\nCrnogorac je ranije danas izjavio da je na odbornike te stranke i LSV bačen suzavac kako ne bi prisustvovali vanrednoj sednici skupštine opštine, sazvanoj na inicijativu SNS. Te tvrdnje je demantovao potpredsednik SNS Igor Mirović, koji je optužio DS i LSV za fabrikovanje lažnih afera i da su silom ušli u zgradu SO.\nVojvodjanski sekretar za lokalnu samoupravu Branislav Bugarski izjavio je da će, zbog situacije u Beloj Crkvi, tražiti od medjunarodne zajednice da zaštiti gradjane Vojvodine.


SREMSKA MITROVICA U TURISTIČKOM PROJEKTU „ADRILINK“\nHome > Gradske vesti > SREMSKA MITROVICA U TURISTIČKOM PROJEKTU „ADRILINK“\n11 Maja, 2021 11 Maja, 2021 admin171Leave a Comment on SREMSKA MITROVICA U TURISTIČKOM PROJEKTU „ADRILINK“\nPredeo Sremske Mitrovice kao deo turističke Jadranske regije bio je tema prve radionice grupe Link laboratorija u okviru EU projekta „Adrilink“ održane u sremskomitrovačkoj Gradskoj kući. Turistička organizacija Grada Sremska Mitrovica i Grad Sremska Mitrovica, kroz projekat „Adrilink“ nastojaće da razvijaju Sremsku Mitrovicu kao celogodišnju turističku destinaciju, kroz programe koji uključuju prirodne, kulturne i istorijske znamenitosti kao i lokalne raznolikosti.\nDirektor Turističke organizacije Dušan Drča rekao je da učestvuju u tri projekta Evropske unije, a projekat „Adrilink“ vidi kao najbitniji koji trenutno rade. U projektu koji traje do jula 2022. godine učestvuje 11 partnera iz sedam zemalja: Italija, Grčka, Albanija, Srbija, Bosna i Hercegovina, Hrvatska i Slovenija, a vodeći partner je opština Jesi iz Italije.\n– Doprinos ovog projekta je u tome da naš grad dobije interpretacijski centar, a uskoro se otvara i info centar u samom centru grada. Ukupna vrednost projekta je 2,5 miliona evra, od čega je skoro 200.000 evra namenjeno Turističkoj organizaciji našeg grada za interpretacijski centar i najsavremeniju opremu, tehnologiju, kojom možemo da pokažemo našim građanima i svim turistima koji posećuju našu Mitrovicu šta ih očekuje u našem gradu. Tu će biti VR naočare, interaktivne table, autotemi koji će stajati ispred interpretacijskog i info centra. Objekat u parku, u centru našeg grada, koji je u vlasništvu Grada, do kraja godine će postati reprezentativan info centar sa neophodnim javnim toaletom, koji je uslov da Sremska Mitrovica bude kategorisano turističko mesto. Inače, ispod kafića koji je tu bio godinama, postojao je javni toalet, koji je vremenom postao magacin. U info centru će biti organizovna i prodaja suvenira karakterističnih za ovaj predeo – izjavio je Drča.\nZajedno sa partnerima na projektu „Adrilink“, Sremska Mitrovica je prepoznala da je Jadranska regija dobro uspostavljena turistiška destinacija gde su potencijali za razvoj celogodišnjih turističkih destinacija mnogobrojni i uključuju prirodne, kulturne i istorijske znamenitosti kao i lokalne raznolikosti.\nSvi akteri Link laboratorije brižljivo su odbrani na osnovu analitike turističkih potencijala i veoma su motivisani da učestvuju u radu grupe, pre svega što će dati svoj lični pečat i kreirati novu turističku ponudu grada, rekla je Svetlana Sabo i dodala, da će se na taj način razvijati turizam, da će se osetiti ekonomski razvoj i rast i naravno imaćemo bolji i kvalitetniji život u Sremskoj Mitrovici.\nDo kraja projekta u planu su još tri ovakve radionice i veliki događaj koji je zamišljen kao jedinstven u Jadranskoj regiji, navodi Sabo, a to su Dani krajolika ili Landscape days, koji će se održati 22. maja u Specijalnom rezervatu prirode Zasavica.\nSremska Mitrovica je jedini grad u Srbiji koji učestvuje u ovom projektu, kroz koji će biti predstavljeni čuveni istorijski Sirmijum, ali i sada već poznate biciklističke i pešačke rute, manastiri koji pripadaju gradu, reka Sava, kao i rečna plaža nadaleko poznata i to je jedna od ključnih tački kad je reč o prirodi.\nGALERIJA „LAZAR VOZAREVIĆ“ SPREMA IZNENAĐENJE ZA SVOJE POSETIOCE U NOĆI MUZEJA\nPRIZNANJA ZA 28 DOBROVOLJNIH DAVALACA KRVI


Vesti online / Vesti / Srbija / "Estradizacija godišnjice smrti Đinđića"\nManifestacije povodom desete godišnjice ubistva premijera Srbije Zorana Đinđića predstavljaju "estradizaciju", smatraju advokat Srđa Popović i bivši premijer Zoran Živković. Sve što se organizuje ovih dana u vezi sa ubistvom Đinđića je estradizacija koja se pravi jer nije rešen slučaj njegovog ubistva, istakao je Popović za televiziju B92 i dodao da je najvažnije pitanje ko su ubice premijera i zašto nisu kažnjene.\nI "Šetnja za Zorana" u Beogradu se "estradizovala": Živković\nBivši premijer i doskorašnji član Demokratske stranke (DS) Zoran Živković, takođe je rekao da se "Šetnja za Zorana" u Beogradu pretvorila u "estradizaciju", mada su, kako je dodao, građani došli iz iskrenih pobuda.\nŽivković je rekao da nikada ne učestvuje u već uobičajenoj godišnjoj "Šetnji za Zorana", ali je položio venac na njegov grob.\nKo je gde bio i u kojoj koloni... Kakve to ima veze sa Zoranovom smrti i sa onim sto je iznevereno posle Đinđića?\n"Pokrenuta je neka priča koja je potpuno nevažna, dolazimo do toga da se prebrojavamo ko je gde bio, u kojoj koloni, kakve to ima veze sa Zoranovom smrti i sa onim sto je iznevereno posle Đinđića?", upitao je Živković.\nGovoreći o "Šetnji", potpredsednik DS Bojan Pajtić je rekao da su građani pozvani da bi podelili "osećanje tuge za Zoranom".\n"Zoran je pripadao svima nama", rekao je Pajtić i dodao da se lažno i veštački u javnosti nameće tema ko će naslediti Đinđića.\nSRBIJA Politička pozadina atentata u fiokama


Najnoviji trejler za filma "Le Man '66: Slavna 24 sata" koji je u bioksopima od 14. novembra otkriva samo delić ostvarenja inspirisanog istinitim događajem i moćnim prijateljstvom dvojice autsajdera koji su, uprkos ogromnom naporu promenili istoriju automobilskih trka. Disidenti, stvarni likovi - Ken Majls (Christian Bale) i Kerol Šelbi (Matt Damon) okupljeni od strane automobilske kompanije Ford, postavili su sebi visoke ciljeve i rešili da naprave revolucinonarno vozilo koje bi "stalo na crtu" do tada nepobedivom voznom parku čuvenog italijana Enca Ferarija.\nLE MAN '66: SLAVNA 24 SATA / Oficijelni trejler 2 / u bioskopima od 14.novembra\nReditelj Džejms Mangold poznat po filmovima "Hod po ivici" (2005.) i "Logan" (2017.) kaže da je najizazovnije bilo snimiti i ponoviti takvu trku: “Poslednjih 40 minuta filma trka je najdominantnija i ja sam želeo da se osećamo kao da smo deo tog takmičenja. Hteo sam da se oseti kako izgleda trka koja počne od same zore i kako izgleda kada vozite brže i duže nego što možete ostati budni.”\nO svom liku i zemljaku, prgavom vozaču automobilskih trka Kenu Majsu proslavljeni glumac Kristijan Bejl kaže: "Postoji sloboda igranja stvarnih likova, zato što imaju svoju ekscentričnost, svoj glas, sve je tu i samim tim imate slobodu da sve to iskoristite", rekao je Bejl.\nOsim Meta Dejmona i Kristijana Bejla u ostalim ulogama našli su se dobitnik nagrade Oskar Rej Mekinon ("Računovođa"), Džon Berntal, glumica Katrina Balf i drugi.\nOtkrivena grobnica kralja osnivača civilizacije Maja\nArheolozi su u Gvatemali pronašli grobnicu drevnog kralja K’uca Čmana za kojeg se smatra da je položio temelje majanskoj civilizaciji, pre više od 2.000 godina, preneo je Rojters.\nŠibenik se oprostio od glumice Dolores Lambaše\nKomemoracija tragično nastradaloj hrvatskoj glumici održana je danas u 14 časova u hrvatskom Narodnom pozorištu u Šibeniku. Nakon komemoracije, u glumičinom rodnom gradu, od nje se su se oprostili porodica, kolege i prijatelji.


JKP "Timok održavanje": Ponovo dezinfekcija ulica u 18 sela - Glas Zaječara\nHome Društvo JKP „Timok održavanje“: Ponovo dezinfekcija ulica u 18 sela\nJKP „Timok održavanje“: Ponovo dezinfekcija ulica u 18 sela\nU skladu sa odlukom Štaba za vanredne situacije Grada Zaječara, Javno komunalno preduzeće „Timok održavanje“ narednih dana nastavlja sa dezinfekcijom seoskih ulica.\nSutra, 23. aprila, ponovo će biti dezinfikovane ulice u Rgotini, dok će u petak, 24. aprila, dezinfekcija biti obavljena u Halovu, Malom Jasenovcu, Velikom Jasenovcu, Šipikovu i Gradskovu.\nU subotu, 25. aprila, radnici JKP „Timok održavanje“ dezinfikovaće ulice u Salašu, Metrišu, Klenovcu, Tabakovcu i Brusniku, dok će se u nedelju, 26. aprila, dezinfikacija obaviti u Velikoj Jasikovi, Čokonjaru, Jelašnici, Koprivnici, Maloj Jasikovi, Dubočanu i Glogovici.\n„Pored redovnih aktivnosti na održavanju javnih zelenih površina, putnih pojaseva i zameni dotrajale ulične rasvete, radnici nastavljaju sa dezinfekcijom ulica u zaječarskim selima. Ulice u navedenim selima će po drugi put biti dezinfikovane, u cilju sprečavanja širenja korona virusa, i to sredstvom „natrijum hipohlorit“, koji, podsećamo meštane, nema nikakvog uticaja na životinje, kao ni na zdravlje ljudi“, navode nadležni u ovom preduzeću.\nDezinfekcija seoskih ulica biće obavljena od 8.00 do 18.00 sati.\nPrethodni tekstIzvеštaj vеzan za tok pandеmijе izazvanе COVID-om 19 na tеritoriji grada Zajеčara\nNaredni tekstPrva klinička testiranja vakcine protiv korona virusa u Nemačkoj


Na sednici o KiM, vakcinama, kriminalu, jačanju MUP-a i vojske - 06.03.2021, Sputnik Srbija\nPredsednik Aleksandar Vučić preneo je večeras da su glavne teme sednice Saveta za nacionalnu bezbednost bili analiza situacije na KiM, vakcinacija, borba... 06.03.2021, Sputnik Srbija\nvesti, aleksandar vučić, vojska srbije\n21:40 06.03.2021 (Osveženo: 14:52 30.08.2021)\n© Tanjug / RADE PRELICSednica Saveta za nacionalnu bezbednost, kojom je predsedavao predsednik Srbije Aleksandar Vučić\n„Imali smo dugu sednicu, jer smo razmatrali sve goruće probleme sa kojima se Srbija suočava, a koji predstavljaju krupan bezbednosni izazov za zemlju“, rekao je Vučić novinarima.\nPrva tačka dnevnog reda bila je Kosovo i Metohija, odnosno analiza političke situacije u južnoj srpskoj pokrajini, imajući u vidu nastavak dijaloga i pritisaka na Srbiju da prizna nezavisnost Kosova, bezbednosne probleme sa kojima se suočavaju građane srpske i drugih nealbanskih nacionalnosti, kao i šta je to što bi moglo da nas očekuje kao potencijalni rizici na KiM, prenosi Tanjug.\nStiže najmanje milion i po vakcina u aprilu, naručili 14,8\nDruga tačka bile su vakcine i pitanje kako ubrzati proces vakcinacije.\n„Kako da se se izborimo protiv lažnih vesti, napada i na vakcine i na proces vakcinacije na kojem insistiraju pojedini mediji i pojedine neodgovorne političke grupacije, a to je krupno bezbednosno i ekonomsko pitanje za zemlju“, rekao je Vučić.\nOn je ponovio da Srbiju jedan dan zaključavanja košta 190 miliona dolara.\nPredsednik Vučić je pozvao građane da se u što većoj meri vakcinišu, a naročite one starije od 75 godina, jer su najugroženiji.\nIstakao je da je vakcinacija veoma važna i da smo blizu da zaravnimo „krivu“ koja je išla na gore, što je veoma važno da sačuvamo živote ljudi i ekonomsku budućnost Srbije.\n„Imamo i imaćemo vakcine, molim vas kao Boga da se vakcinišete“, poručio je Vučić.\nKaže da je trenutno nabavljeno 2,62 miliona vakcina.\nVučić je istakao da je poražavajuća situacija po broju vakcinisanih u sredinama gde su građani siromašniji, kao na primer u opštinama Tutin, Žagubica, Babušnica i drugim i da će, kada broj vakcinisanih pređe broj od milion građana ići u Merošin ili Žagubicu da se vakciniše kako lično dao tim ljudima primer.\nOrganizovani kriminal i jačanje bezbednosnih struktura\nTreća tačka ticala se organizovanog kriminala, rekao je Vučić.\nČetvrta tačka bila je nabavka nove opreme i tehničkih sredstava, kao i svega što je neophodno za BIA, VOA, VBA I MUP, za borbu korupcije i organizovanog kriminala.\n„Naravno i dalje opremanje, jačanje borbene gotovosti vojske, njenih kapaciteta, dodatno naoružavanje kako bismo mogli da predstavljamo ozbiljan odvraćajući faktor za sve one koji bi bilo kada pomislili da je moguće izvršiti agresiju na Srbiju“, rekao je Vučić.


Kancelarija za KiM: Obijene i opljačkane crkve u Klokotu i Partešu\nIzvor: RTS, 06.Mar.2021, 11:08\nKako se navodi u saopštenju, da je u crkvu provaljeno, primetio je meštanin koji pomaže oko crkve i koji je ovoga jutra krenuo da je otvori za vernike.\nNepoznati počinioci, >> Pročitaj celu vest na sajtu RTS << kako se sumnja, u crkvu su provalili kroz prozor koji su otvorili pajserom.\n"Sramota je da Srbi na Kosovu i Metohiji ni na Zadušnice nemaju mira i da se njihovi verski objekti skrnave i nalaze na meti čak i na dan kada obeležavaju spomen na svoje preminule. Ovaj slučaj najrečitije govori o ugroženosti pravoslavne baštine i verskih objekata na Kosovu i Metohiji, koji su učestalo meta vandala, pljačke, skrnavljena, kao i pretenzija na njihovu imovinu i posede", saopšteno je iz Kancelarije za Kosovo i Metohiju.\nKako navode iz Kancelarije, samo tokom prošle godine na Kosovu i Metohiji zabeleženo je više od 80 incidenata čije su mete bili Srbi, njihova imovina, grobovi, crkve.\n"To jasno pokazuje da svako nereagovanje privremenih insitutucija u Prištini, potpomognuto indolentnošću međunarodne zajednice, šalje poruku izgrednicima da su Srbi i njihovi objekti legitimna meta. Zbog toga zahtevamo da se svaki ovakav slučaj rasvetli, a počinioci sankcionišu, jer jedino tako možemo graditi mir i zajedničko poverenje", ističe se u saopštenju Kancelarije za KiM.\nOpljačkana i crkva u Partešu Kancelarija za Kosovo i Metohiju saopštila je da su nepoznati počinioci noćas opljačkali Crkvu Svete Trojice u Partešu i iz nje odneli novac iz blagajne i vezenu plaštanicu, koja, kako se navodi u saopštenju, predstavlja veliku vrednost ove svetinje.\n"Činjenica da je crkva poharana i oskrnavljena baš na Zadušnice posebno govori o statusu i ugroženosti srpskih svetinja i verskoj netoleranciji koja vlada na prostoru Kosova i Metohije. Istovremeno se na ovaj način Srbima šalje poruka da u miru ne mogu ni svoje mrtve da ožale", navodi se u saopštenju Kancelarije.\nDodaje se da se "ovakvom necivlizacijskom ponašanju mora stati na put, a najnovije skrnavljenje svetinja pokazuje da se bez odlaganja mora povećati bezbednost u srpskim sredinama južno od Ibra".\n"Kancelarija za Kosovo i Metohiju ističe da međunarodna zajednica ima dužnost i poverenu misiju da na terenu garantuju bezbednost svima, posebno Srbima koji se gotovo svakodnevno suočavaju da pretnjama i napadima", naglašava se u saopštenju.\nNa veliki hrišćanski praznik, najpre je obijena crkva u Klokotu, a onda i ona u Partešu kod Gnjilana..Dve pravoslavne crkve na Kosovu i Metohiji oskrnavljene su i obijene na veliki praznik, Zimske zadušnice, saopštila je Kancelarija za Kosovo i Metohiju...Nepoznati počinioci noćas su opljačkali...


Bomba oborila avion iznad Sinaja\nŠef ruske službe bezbednosti, FSB Aleksandar Bortnjikov rekao je da je obaranje aviona 31. oktobra teroristički napad jer je eksploziv pronađen i u ostacima aviona i na prtljagu sa leta.\nRuska nadležna služba je po završetku istrage zaključila da je bomba bila uzrok pada putničkog aviona prošlog meseca, povodom čega je predsednik Vladimir Putin obećao odmazdu protiv onih koji su odgovorni za obaranje aviona iznad Sinajskog poluostrva.\n“Tražićemo ih svuda, gde god da se kriju”, zarekao se Putin i dodao “naći ćemo ih u bilo kom delu svetu i kaznićemo ih.”\nPrema izveštaju ruskih stručnjaka, eksplozivna naprava kućne proizvodnje jednaka snazi jednog kilograma TNT-a, eksplodirala je tokom leta, što je uzrokovalo da se avion prepolovi u vazduhu, i zbog čega je trup aviona bio rasut po toliko velikoj teritoriji, objasnio je Bortnjikov. Federalna služba bezbednosti je takođe ponudila 50 miliona dolara nagrade za informaciju koja će pomoći da se uhapse odgovorni.\nRuski predsednik nije direktno optužio tzv. Islamsku državu za obaranje aviona kompanije Metrodžet A-321, u kojem je poginulo svih 224 putnika i članova posade, mada je ta teroristička grupa za to već preuzela odgovornost, baš kao i za smrtonosne napade u Parizu prošlog petka.\nIpak, Putin je poručio da će Rusija pojačati vazdušnu kampanju u Siriji čija su meta pripadnici Islamske države. Prema izveštajima iz Sjedinjenih Američkih Država, samo nekoliko sati posle te izjave, Moskva je izvela “značajan broj” vazdušnih napada na Raku, samoproklamovanu prestonicu Islamske države na severu Sirije.\nZvanična Moskva nije potvrdila napade na Raku, ali američki bezbednosni zvaničnici kažu da su ih njihove ruske kolege obavestile o napadu pred početak bombardovanja, što je deo dogovora dve zemlje koje obe sprovode vazdušne misije u Siriji. Sjedinjene Države su saopštile da su u današnjim ruskim napadima “možda korišćene krstareće rakete ispaljene sa broda kao i bombarderi dugog dometa”.\nPutin je takođe rekao da borbene aktivnosti u Siriji ne samo da moraju da se nastave, već moraju da budu intenzivirane kako bi kriminalci razumeli da je odmazda neizbežna.\nAvion kompanije Metrodžet je leteo iz popularnog egipatskog odmarališta Šarm el Šeik ka Sankt Peterburgu, ali se srušio u severnom delu Sinajskog poluostrva.\nRusija je stopirala sve komercijalne letove ka i iz Egipta. U međuvremenu, egipatski zvaničnici su preusmerili pažnju sa pronalaženja uzroka pada aviona ka spekulacijama da je u pitanju zapadna konspiracija protiv njihove zemlje i težak udarac koji je avionska nesreća nanela turističkoj industriji.


Vesti online / Vesti / Svet / Koreja pogodila svoj grad balističkom raketom?\nKako ruski "Sputnjik" prenosi pisanje japanskog Diplomata, u pitanju je jedan od neuspešnih testova severnokorejske vojske u kojoj je raketa pala nekoliko minuta nakon lansiranja.\nRaketa je letela 70 kilometara pre nego što su joj otkazali motori, deo je eksplodirao iznad grada od 240.000 stanovnika, a ostatak se srušio u "industrijski i poljoprivredni kompleks".\nTokom leta je potrošen samo deo goriva, pa je pri padu došlo do velike eksplozije u kojoj je načinjena značajna šteta. Ipak, veruje se da je u nesreći bilo "malo ili nijedna" ljudska žrtva, jer je lansiranje izvedeno van radnog vremena.\nJapanski medij navodi da je u pitanju test izveden 29. aprila 2017. godine i da posle tog incidenta postoji strahovanje da su se već dešavali slične stvari, ali i postoji opasnost od rušenja neke rakete iznad gusto naseljenih gradova u Severnoj Koreji.\nSVET Trampa čudi Rusija: Sa raketom koja je pala tako blizu ruskom tlu...


U srijedu počinje prvi Festival mladih u Sjenici | Takt Info\nU srijedu počinje prvi Festival mladih u Sjenici\nPrvi Festival mladih u Sjenici, sa sportskim, kulturnim i zabavnim sadržajima, biće održan u sredu i četvrtak kod Spomenika neznanim junacima u centru tog mesta u organizaciji Omladinskog udruženja Eko infiniti (Eco infinty).\nKoordinator udruženja Emin Pećanin rekao je novopazarskom radiju Sto plus da je ideja o organizovanju festivala nastala kako bi se zadovoljile potrebe mladih, a da se planira da festival vremenom preraste u mnogo veće godišnje dešavanje u gradu.\n“Kako bi realizovali program festivala skupili smo od privatnih firmi 100.000 dinara, a onda smo proširili budžet, sakupili mnogo više novca i upotpunili program”, rekao je Pećanin.\nOn je istakao da će tokom dva dana festivala biti organizovane brojne aktivnosti, poput defilea kulturno-umetničkih društava, trke na dva kilometra kroz Sjenicu, izložbe likovnih i fotografskih radova i nastupa lokalnih muzičkih sastava.\nEko infiniti je udruženje koje broji oko 60 članova, a osim omladinskog aktivizma bavi se orgnizovanjem akcija u oblasti zaštite životne sredine i promocijom zdravih stilova života, kroz sport i rekreaciju.


Uživajte još malo: sledi - hladan TUŠ\nUživajte još malo: sledi – hladan TUŠ\nV. B. 29. septembra 2019. 18:56\nFoto: texaus1 - CC BY 2.0\nVikend koji je polako iza nas, usledio je kao pravo osveženje, nakon tmurne i kišovite nedelje. Za naredne dane prognozirane su maksimalne temperature do 30 stepeni i više sunčanih intervala.\nTokom prvog dana vikenda temeperature su se kretale između 26 i 28 podeoka, a tokom današnjeg dana najtoplije će biti u istočnim – jugoistočnim gradovima, poput Negotina i Niša, gde se očekuje maksimalnih 29 stepeni. U Kragujevcu će biti temperatura za stepen niže – 28, što se prognozira i za gradove Loznicu i Kraljevo.\nU prestonici je predviđena maksimalna temperatura od 27 stepeni, dok će najhladnije biti na Kopaoniku – 17 stepeni.\nNa Paliću i u Novom Sadu prognozira se današnja maksimalna temperatura od 26 stepeni, dok će na Zlatiboru biti 24.\nZa prvi dan nedelje pred nama najavljene su temperature do čak 30 stepeni. Loznica, Kragujevac, Negotin, Niš i Kraljevo biće najtopliji gradovi u ponedeljak, sa predviđenih 30 stepeni. U Beogradu će biti 29, dok će u Novom Sadu biti za stepen niža, a na Paliću će iznositi 27 stepena.\nU ponedeljak će biti najhladnije na Kopaoniku – čak 16 stepeni, dok će na Zlatiboru biti 23.\nU utorak će biti najtoplije u Negotinu – 30 stepeni. U Nišu će biti stepen niže, dok će na Paliću, u Novom Sadu, Loznici, Beogradu, Kragujevcu i Kraljevu biti 27.\nNa Kopaoniku če biti 17 stepeni maksimalna temperatura, dok se za Zlatibor predviđa 23.\n– Narednih tri dana nad većim delom regiona će dominirati pretežno sunčano i relativno toplo vreme za ovaj deo godine, posebno nad južnim predelima. Samo će sutra posle podne na severu regiona doći do prolaznog naoblačenja, koje će doneti pojačanje severnog vetra, s mogućnošću padavina koje će biti slabe i prolazne – stoji na Fejsbuk profilu meteorologa Marka Čubrila.\nSve do srede, temperatura će se kretati od 18 do 27 stepeni.


Do juna građani predali 350 komada oružja, 100 bombi...\nIzvor\tRTS, TANJUG\tAvgust 31, 2017\nGrađani imaju još mesec dana da legalizuju oružje koje ilegalno poseduju. Od početka juna predato 350 komada oružja, 100 bombi i eksplozivnih sredstava.\nPredato je i oko 25. 000 komada različitih vrsta municije, kaže načelnica Uprave za upravne poslove MUP-a Zorica Lončar Kasalica. Ona naglašava da su građani u prethodnom periodu predavali automatsko i poluatomatsko oružje, bombe, a da je najveći odziv bio u gradovima koji imaju najviše stanovnika - Beogradu, Novom Sadu, Nišu i Kragujevcu.\n"Građani mogu sami da izaberu da li će da ponesu oružje i bezbedno da predaju policijskoj stanici, ali mogu da opozovu telefonski najbližu stanicu i policija će da dodje i preuzme oružje", rekla je Lončar Kasalica za RTS. Upitana da li je rezultat mogao biti bolji ona je rekla da je svaki rezultat kada je u pitanju nedozvoljeno i neovlašćenio držanje oružja dobar, jer je važno da se oružje skloni sa ulice. Pojašnjava da je MUP još jednom dao priliku građanima da mogu na bezbedan način da predaju oružju ili da zatraže legalizuju, te da u tom periodu nema krivične odgovornosti i nisu u obavezi da dokazuju poreklo oružja. U poslednjih godinu i po dana, podseća, bile su dve lagalizacije i u njima je predato oko 10.000 komada oružje i više od 200.000 komada municije. "Od juna je podneto 100 zahteva za legalizaciju oružja. Legalizovati se može samo oružje za ličnu bezbednost to su pištolji i revolveri, lovačko oružje i sportsko oružje", zaključila je ona.\n« Sa prostora bivše Jugoslavije 10.416 ljudi se vodi kao nestali SREĆAN POČETAK NOVE ŠKOLSKE GODINE: U klupe danas seda 68.000 đaka prvaka »


Susret predsjednika i članova Odbora za dalju reformu izbornog i drugog zakonodavstva sa predsjednikom parlamenta Austrije Volfgangom Sobotkom\nsrijeda, 28 novembar 2018 15:11\nParlament Austrije podržava demokratske procese i dijalog u Crnoj Gori definisan kroz rad novoformiranog Odbora za dalju reformu izbornog i drugog zakonodavstva, saopštio je danas predsjednik parlamenta te zemlje Volfgang Sobotka na sastanku sa predsjednikom i članovima Odbora, održanom u crnogorskom parlamentu.\nPovod za susret predsjednika parlamenta Austrije i predsjednika i članova Odbora jesu šire konsultacije i razmjena iskustava a u cilju što plodotvonijeg rada na izmjeni izbornog i drugog zakonodavstva, zbog čega je i dogovorena dalja saradnja i bilateralni sastanak u februaru sljedeće godine.\nPotpredsjednik Skupštine Crne Gore i predsjednik Odbora Branimir Gvozdenović se zahvalio predsjedniku Sobotki na podršci koju Austrija kontinuirano pruža Crnoj Gori, sa posebnim akcentom na aktuelnost koja se tiče otvaranja javnog dijaloga, a u cilju uspostavljanja većeg povjerenja u izborni proces u Crnoj Gori.\nPredsjednik Sobotka je upoznao potpredsjednika crnogorskog parlamenta i članove odbora sa austrijskim iskustvom, govoreći o izazovima sa kojima se susrela ova zemlja: tehničkom nadgradnjom, zaštitim ličnih podataka i pitanju otvorenih lista.\nPredsjednik Nacionalnog vijeća Austrije, države koja predsjedava Savjetom Evropske unije, pozdravio je formiranje Odbora za dalju reformu izbornog i drugog zakonodavstva, naglašavajući dragocjenost dijaloga, ne samo njegovog sa predstavnicima crnogorske vlasti i opzicije već i unutrašnju tolerantnu raspravu koja jedina može obezbijediti vraćanje povjerenja u izborni proces.\nObjavljeno u: Odbor za dalju reformu izbornog i drugog zakonodavstva


Efektiva: Banke bi jeftinije prošle da su odmah vratile novac\nTanjug 2. juna 2021. 16:37\nBEOGRAD – Navode Udruženja banaka Srbije da od tužbi klijenata protiv banaka najviše profitiraju advokati i da one mogu rezultirati povećanjem kamatnih stopa, u Udruženju bankarskih klijenata Efektiva ocenjuju kao klasičnu zamenu teza, čiji je cilj da se kod građana koji nemaju sporove stvori animozitet prema onima koji su tužili banke ili prema advokatima.\nPredsednik ovog udruženja Dejan Gavrilović ističe za Tanjug da ne vidi ništa sporno u tome da, ako je banka nezakonito uzela novac dužniku i neće da ga vrati, zbog toga mora da plati troškove advokata i vrati uzeti novac.\n„Ako mi je banka nezakonito uzela recimo 3.000 dinara i neće da ih vrati, ja je tužim i dobijem svoje 3.000, a advokat na tome zaradi 30.000, postavlja se pitanje zašto je banka morala da ulazi u taj spor, kada je mogla čim dobije tužbu da mi vrati 3.000 dinara i troškovi advokata bi bili mnogo manji,“ navodi on.\nDodaje da bi bilo najbolje da su banke novac koji su, kako kaže, nezakonito stekle uzimanjem od dužnika, vratile, jer tada ne bi bilo tužbi, niti troškova advokata.\n„Dokle god se banke tome odupiru i ne žele da vrate novac, građani će ih tužiti i moraće da plaćaju i troškove advokata. Dakle to je samo njihov izbor, ničiji drugo“, naglašava Gavrilović.\nOn smatra i da su banke preko Međunarodnog monetarnog fonda izvršile pritisak na državu da se promeni zakon o parničnom postupku, kako bi se građani onemogućili u daljim tužbama.\nNa pitanje zašto se tužbe podnose retroaktivno, a nisu podnošene pre 10, 15 godina kada su krediti uzimani, Gavrilović kaže da tada nije postojala takva sudska praksa i da se niko nije bavio time dok Efektiva to nije počela da radi.\n„Kada su krenule prve tužbe, dobijeni prvi sporovi i kada je Vrhovni sud zauzeo stav da je to (što su banke uradile) nezakonito, onda su građani počeli masovno da tuže“, objašnjava sagovornik Tanjuga.\nKomentarišući navode da ove tužbe indirektno mogu da dovedu do poskupljenja bankarskih usluga, odnosno povećanja kamatnih stopa, kaže da nije siguran da će se to desiti, ali ako se i desi, da će to biti samo odluka banaka.\n„Banke su u Srbiji 2007. i 2008. godine zarađivale od pet do 10 milijardi dinara godišnje, a lane 65 milijardi, dakle mnogo više nego pre 10,15 godina. Ne vidim onda razlog zašto bi povećavale kamatne stope kada su i te kako visoko profitabilne i profitabilnije nego ikada ranije“.\nGavrilović navodi da samo bankari i sudovi znaju koliko je ljudi u Srbiji dobilo sporove protiv banaka, zato sto su im naplaćivale troškove obrade kredita ili osiguranje stambenih kredita kod Nacionalne korporacije za osiguranje ove vrste kredita, ali da prema onome što on zna takvih sporova ima na hiljade.\nKada je reč o predlozima da država pomogne u rešavanju ovog problema, Gavrilović kaže da što se Efektive tiče, jedina pomoć države bi mogla da bude u tome da se ubrzaju sudski postupci ili da naredi bankama da vrate novac koji je nezakonito uzet.


BBI banka sa Vladom KS finansira privrednike po stopi od nula posto do kraja juna - Euromanager\nBBI banka sa Vladom KS finansira privrednike po stopi od nula posto do kraja juna\nPrivrednici iz Kantona Sarajevo moći će do 30. juna ove godine uzeti finansiranja u BBI banci po stopi od nula posto.\nobj. Redakcija 29. Aprila 2021. 30. Aprila 2021.\nPrivrednici iz Kantona Sarajevo moći će do 30. juna ove godine uzeti finansiranja u BBI banci po stopi od nula posto. Riječ je o projektu koji je BBI banka pokrenula u novembru prošle godine u saradnji sa Vladom Kantona Sarajevo, a kojim je osigurano 42,5 miliona KM za privrednike po subvencioniranoj stopi od nula posto.\n“Ovakve linije BBI banka upostavila je i sa drugim kantonima i općinama u BiH i predstavljaju dobar model javno-privatnog partnerstva. Subvencionirane linije pokazala su se kao vrlo efikasna podrška za razvoj poslovanja, povećanje ili održavanje broja zaposlenih i rast proizvodnje. U okviru Linije za Kanton Sarajevo dugoročna anuitetska finansiranja za osnovna sredstva, kapitalne investicije i trajna obrtna sredstva se odobravaju na rok do sedam godina (84 mjeseca) u iznosu do 1,000,000.00 KM.“, pojašnjava Damir Zukanović, direktor Sektora za poslovanje sa pravnim licima BBI banke. On je pozvao privrednike da iskoriste ovu jedinstvenu ponudu i apliciraju za povoljna sredstva.\nInače, Ministarstvo privrede je Ugovor o saradnji s BBI bankom potpisalo u novembru prošle godine, a krajem marta ove godine Banka je tražila od Ministarstva produženje roka privrednim subjektima za dostavljanje kreditnih zahtjeva.\n“Shvatajući tešku situaciju u kojoj se nalaze privrednici, zbog posljedica koje iza sebe ostavlja pandemija koronavirusa, Ministarstvo je s ciljem ublažavanja negativnih ekonomskih posljedica, ali i pomoći privrednicima pri zadržavanju likvidnosti i radnih mjesta, utvrdilo prijedlog Aneksa 2 ovog Ugovora, te zatražilo od Vlade saglasnost za potpisivanje istog i nastavak saradnje s Bankom“, obrazložio je ministar privrede Adnan Delić.\nZahtjevi za finansiranja sa potrebnom dokumentacijom podnose se u zatvorenim kovertama sa naznakom “Zahtjev za finansiranje iz linije Kantona Sarajevo” lično na protokol ili preporučenom poštom, na adresu: BOSNA BANK INTERNATIONAL d.d. Sarajevo, Trg djece Sarajeva b.b., 71000 Sarajevo ili putem elektronske pošte: linijakantonasarajevo@bbi.ba.\nBBI bankaKanton Sarajevo\nZbog kašnjenja nakon Brexita sve više robe se isporučuje preko luka Sjeverne Irske\nZa modernizaciju željezničke dionice Šamac – Doboj – Rječica 40 miliona eura zajma\nU aprilu u FBiH više od 110 hiljada turista\nGROHE pokreće središte za digitalno iskustvo ‘GROHE X’\nDodik i Brown: zahvalnost angažmanu EBRD-a u BiH\nDaimler i Volvo najavljuju proizvodnju gorivih ćelija u Europi\nEuropska komisija odobrila 2.5 miliona eura za slovensku agenciju STA


Kompanija COMING-Computer Engineering proslavila 25 rođendan - Nova ekonomija\nKompanija COMING-Computer Engineering...\nKompanija COMING-Computer Engineering proslavila 25 rođendan\nJedan od vodećih sistema integratora i pružalaca Cloud usluga na domaćem tržištu kompanija COMING - Computer Engineering proslavila je 25 godina postojanja, najavljujući nove usluge u budućnosti koje će u potpunosti transformisati postojeće načine poslovanja malih, srednjih i velikih preduzeća.\nU saradnji sa najvećim IT vendorima na svetu kompanija COMING - Computer Engineering ima ideju, želju i potrebu da u najskorijoj budućnosti domaćem tržištu predstavi kompletna i napredna Cloud rešenja koja će doneti najviši mogući sistem bezbednosti podataka, brzu i jednostavnu migraciju sa tradicionalnih na Cloud servere i servise koji će sakodnevno obavljanje poslova učiniti bržim, lakšim i jednostavnijim.\n"Ideja nam je da pokažemo da možemo da idemo korak u korak sa aktuelnim svetskim Cloud trendovima i da imamo kapacitete i znanja da domaćim kompanijama ponudimo Cloud usluge i servise kakve koriste najveći svetski privredni giganti u ovom trenutku. Verujem da će meseci i godine ispred nas biti veoma zanimljivi na polju pružanja Cloud usluga i da će COMING sa svojim idejama i naprednim rešenjima naći put do velikog broja novih klijenata, ali i postojeće ućiniti još konkuretnijim i zanimljivijim na tržištu", – izjavio je Roberto Poletto, marketing menadžer ove kompanije.\nDrago Samardžić, direktor ove kompanije rekao je da su pred njima veliki izazovi.\n"Ja sam ubeđen veliki uspesi", rekao je Samardžić.\nOn je tokom druženja na proslavi povodom 25 godina postojanja sa partnerima kompanije COMING, korisnicima i svojim zaposlenima podelio neke od ključnih informacija u kojim pravcima COMING želi da širi svoja poslovanja i kako vidi kompaniju u najbližoj budućnosti.


Stojanović: Nacionalizam je sredstvo, a ne cilj - N1\nStojanović: Nacionalizam je sredstvo, a ne cilj\nVesti Autor:FoNet04. jul. 202113:04 > 14:0823 komentara\nTo što se posle Petog oktobra nije raskrstilo sa nasleđem devedesetih nas je dovelo do toga da završimo u "sistemu Nikole Pašića i Slobodana Miloševića, partijskoj državi, nepostajanju insititucija, gušenju slobode štampe i izražavanja i nacionalizmu, kao osnovnom gorivu", izjavila je istoričarka Dubravka Stojanović.\nOna je ukazala da je „nacionalizam sredstvo vladavine i da to ovde ima svoj kontinuitet od Nikole Pašića, preko Slobodana Miloševića, do danas“.\nKako je rekla, reakcije predstavnika vlasti na nedavne presude Mehanizma u Hagu potvrda su teze o „pobedi Miloševića“, mada su stvari danas daleko ozbiljnije i dublje.\nVladajući diskurs, narativi, govor, pa i niz političkih poteza, uključujući i učestale demonstracije vojne moći, njoj deluju kao da živimo, ne u posleratnom vremenu, već u predratnom i kao da se pripremamo za neki novi sukob.\nStojanović objašnjava da je nacionalizam „sredstvo, a ne cilj“, kojim se „vlada lakše, lakše zapušavaju usta, lakše guše slobode, jer ko će da se bavi slobodama kada nas okružuju neprijatelji nacije spolja i iznutra“.\nNa taj način, kaže, vi stalno dižete emocije prema neprijateljima spolja, prema neprijateljima unutra i tako vladate, što je „jedan od tih kontinuiteta kada govorimo o Pašiću, Miloševiću i raznim našim vladarima“.\n„To je način na koji vi držite u pokornosti mase“, protumačila je Stojanović i dodala da je aktuelni predsednik Srbije „ideološko dete tog idejnog sistema“, ali i da opozicija „igra na desnom delu terena“.\nOna smatra da je naša tragedija što je intelektualna disidentska elita iz osamdesetih, koja je bila antikomunistička, kreirala nacionalni program i kasnije formirala opozicione partije koje su stajale na istom nacionalističkom mestu gde i vlast, a i danas se politička utakmica uglavnom igra na desnici.\n„Od početka višestrančja, sa malim izuzecima, opozicija sve više ide desno i više nema nikog ni u centru, ni na levici, tu je prazan prostor po kojem slobodno deluje i šeta Vučić, a pre njega je šetao Milošević“, predočila je Stojanović.\nVećina opozicionih lidera, na osnovu onoga što govore, zastupa „nacionalističku ideologiju“, ali ona dopušta da „nazivanje Vučića izdajnikom može da bude i procena da to donosi političke poene“.\nStojanović podseća da opozicija devedesetih nije nacionalizmom mogla da pobedi Miloševića, jer je to bio njegov teren, a narod nije razumeo zašto bi birali novog nacionalističkog vođu kad već imaju jednog, koji ima vojsku, policiju i moć.\nOna misli da je to „deo odgovora u kontekstu podrške opoziciji i danas i da je to razlog što su u taj upražnjen prostor ušli razni ekološki i drugi pokreti koji otvaraju prava pitanja i teme koje muče građane“.\n„Suštinski, svaki nacionalizam ima duboke antidemokratske porive mada su u nekim evropskim zemljama pojedini nacionalisti pokazali da imaju demokratski kapacitet“, rekla je Stojanović, koja tvrdi da je „naš nacionalizam, zbog krize i ratova, u veoma patološkoj i malignoj fazi“.\nPoredeći vidovdanske govore Slobodana Miloševića i Aleksandra Vučića, ona je primetila da je „u dubinskom smislu to jedan isti govor koji koristi Kosovo, kosovsku bitku, Vidovdan, za dnevne, površne političke interese i za jačanje sopstvene vlasti“.\nPrema njenoj oceni, to su, međutim, i različiti govori, jer je Milošević pominjao oružane bitke, dok Vučić to ne čini, pošto „zna da on u te bitke ne sme da uđe, jer je NATO svuda oko nas“.\nStojanović vidi Kosovo kao ključno pitanje, simbol, metaforu i političko određenje, ali na primeru Crne Gore ili Bosne i Hercegovine, pa i Hrvatske, uočava da ti simboli preko noći mogu da se menjaju.\nSuština je da li je namera da se Srbija razvija ili se budućnost Srbije sagledava kroz prioritete u „srpskom svetu“ i pitanju teritorija, obrazložila je Stojanović i konstatovala da još čekamo stranke ili pokrete koji će drugačije formulisati prioritete.\nKoji će, kako je precizirala, reći da „ne možemo nikuda da idemo, ako su naši ciljevi stalno isti, a dokazalo se toliko puta da su neostvarivi“.\nUkoliko i dalje postoji težnja za „srpskim svetom“, iako je od Prvog svetskog rata bilo jasno da to ne može, „onda je normalno da zemlja i društvo stoje u mestu“, zaključila je Stojanović.


Министарство привреде, Agencija za privatizaciju raspisuje pretkvalifikacioni tender za Galeniku\nAgencija za privatizaciju raspisuje pretkvalifikacioni tender za Galeniku\nAgencija za privatizaciju će u utorak, 15. decembra, u dnevnim listovima Financial Times i Politika objaviti javni poziv za dostavljanje Indikativnih ponuda za kupovinu kompanije Galenika, a.d. Beograd.\nJavnim pozivom, Agencija poziva zainteresovane investitore da dostave svoje indikativne ponude za kupovinu većinskog učešća u ukupnom registrovanom akcijskom kapitalu Galenike, a u cilju sagledavanja interesa i profila potencijalnih investitora.\nPravo na podnošenje Indikativne ponude ima:\n1.\tZainteresovani strateški investitor koji je otkupio Informacioni paket i koji kumulativno ispunjava sledeće uslove:\nDa poseduje relevantno iskustvo u farmaceutskoj industriji u poslednjih uzastopnih 5 finansijskih godina, i\nDa je u finansijskoj 2008. godini ostvario prihode od prodaje farmaceutskih proizvoda veće od EUR 100.000.000 (stomilionaevra);\n2.\tZainteresovani finansijski investitor koji je otkupio Informacioni paket i čija ukupna aktiva pod upravljanjem na kraju finansijske 2008. godine iznosi preko EUR 250.000.000 (dvestapedesetmilionaevra).\nRok za dostavljanje zahteva za otkup Informacionog paketa, koji obuhvata detaljne podatke o kompaniji, Informacioni memorandum i Uputstvo za ponuđače je 19. februar 2010.\nRok za dostavljanje Indikativnih ponuda za kupovinu akcija Galenike je 19. mart 2010.


Ovo treba obavezno uraditi ako ste bili u društvu zaražene osobe - Žena.rs\nUkoliko nam se desi da smo bili u kontaktu sa osobom čiji je test na korona virus bio pozitivan, ne možemo da uradimo mnogo toga, ne moramo čak ni izbegavati druge ljude, osim ukoliko ne osetimo simptome karakteristične za ovaj virus.\n“Ako ste bili u situaciji gde se nalaze i zaražene osobe, ne morate izbegavati druge ljude osim ako se i kod vas ne razviju simptomi“, stoji u saopštenju CDC-a namenjenog vakscinisanim osobama.\nU slučaju pojave čak i najblažih simptoma trebalo bi pratiti svoje stanje u narednih 14 dana i uraditi test jer je najvažnije da saznamo svoj zdravstveni status, smatraju stručnjaci i naglašavaju da bi ipak trebalo izbegavati druženje sa nevakcinisanim osobama zarad njihovog dobra.\nIpak, epidemiolog dr Dženifer Horni istakla je da su šanse da osobe koje su primile obe neophodne doze vakcine ipak imaju veoma male šanse da zaraze nevakcinisani deo populacije, čak iako je test zaraženosti pokazao pozitivan ishod.\n"Imamo dobre podatke o tome kako osobe koje su u potpunosti vakcinisane, pa čak i ako je njihov test na virus pozitivan, imaju blage simptome i retko će širiti virus među populacijom", kaže dr Horni.\nKarakteristični simptomi ovog virusa su, podsetimo, kašalj, temperatura, otežano disanje, gubitak mirisa i ukusa, tatvor i umor.\nStručnjak za sigurnost, Karolin Džil Rifold dodaje da preporoke o merama i našem poželjnom ponašanju i delovanju u ovim vanrednim vremenima nemaju status "zapovesti", već preporuke koje će se menjati i prilagođavati novonastalim situacajama u skladu sa novim saznanjima o virusu, ali i promenama epidemiološke "slike". Međutim, ono što zasigurno sprečava direktan i nesmetan prodor virusa u naš organizam jestu maske koje epidemilozi savetuju da nosimo uvek, neovisno o tome da li smo primili jednu, obe, ili pak nijednu dozu vakcine, pogotovu u vreme pojave i širinja Delta soja ovog virusa.\n“Dok je vakcina najbolje oružje za borbu protiv ovog soja virusa, neke bi strategije ipak mogle biti od pomoći da se smanji broj zaraženih, a treba da ih prihvate i vakcinisane osobe. Maske jednostavno otežavaju prodor virusa u telo“, dodala je na kraju Dženifer Riford.\nkorona vakcina maske delta soj


Počela letnja sezona na gradskom bazenu - tokom vikenda ulaz slobodan | Зрењанин\nPočela letnja sezona na gradskom bazenu - tokom vikenda ulaz slobodan\n21. јун 2019. 14:19:47\nLetnja sezona na otvorenim bazenima Sportskog centra “Jug” u Zrenjaninu počela je danas, a ulaz za posetioce tokom predstojećeg vikenda (petak, subota, nedelja) je slobodan. U spremnost gradskog bazena za početak sezone uverili su se danas i čelnici lokalne samouprave koji su posetili kupalište i informisali se o svemu što je pripremljeno za korisnike usluga. Gradski bazen posetili su zamenik gradonačelnika Zrenjanina Saša Santovac, pomoćnik gradonačelnika Simo Salapura, zamenica predsednika Skupštine grada Ljuba Travica, sekretar Skupštine grada Milan Mrkšić i zamenica sekretara Svetlana Grujić.\n- Prisustvujemo početku još jedne sezone na gradskom otvorenom bazenu, prošlog vikenda otvorili smo sezonu i na “Peskari”, a ovde to činimo s nekoliko dana zakašnjenja zbog određenih tehničkih problema koje je bilo neophodno rešiti i sanacije dela cevovoda. Grad Zrenjanin je uvek tu da pomogne javnom preduzeću “Sportski objekti” i njihovim aktivnostima, a želimo da unapredimo sadržaje i na “Peskari” u narednom periodu. Uverili smo se da gradski bazen prelepo izgleda i želim da se zahvalim svim zaposlenim što su omogućili svima koji dođu ovde da imaju kvalitetnu uslugu i uslove za boravak - rekao je zamenik gradonačelnika.\nDirektor JU “Sportski objekti” Bojan Mijatov rekao je da je voda u bazenu mikrobiološki i bakteriološki ispravna.\n- Najbitnije je da sve kupače u bazenu čeka ispravna voda i da mogu da uživaju, a pojačali smo i spasilačke službe, tako da sada imamo šest spasilaca. Cene ulaznica nisu menjane i trudimo se da budemo što ekonomičniji i dostupniji svima - 170 dinara je cena ulaznice za odrasle i 80 dinara za decu iznad pet godina, dok je za mlađe ulaz besplatan. Pogodnosti važe i za studente koji, uz indeks, imaju popust od 50 procenata, praktično i oni plaćaju ulaz 80 dinara. Tradicija je da prva tri dana ulaz bude besplatan i ja pozivam sve Zrenjanince da dođu, vide kako sve to ovde izgleda. Nadam se da će leto biti toplo i da će bazen biti što više vremena ispunjen posetiocima - istakao je Mijatov.


Trenutno, Zvezda je prva sa 10 bodova, jednim više od drugoplasirane Brage, dok je Midtjiland treći sa 8 bodova. Iz svih kalkulacija ispao je bugarski Ludogorec, s obzirom na to da su osvojili samo 1 bod.\nCrveno-beli su obezbedili proleće, ali tek posle sutrašnjih utakmica šestog kola znaće se u kom takmičenju i od koje faze ako to bude Liga Evrope.\nPrvo mesto donosi direktan plasman u osminu finala Lige Evrope, drugo vodi u doigravanje sa trećeplasiranim iz grupne faze Lige šampiona, a sa treće pozicije ide se u Ligu konferencija.\nPrvo mesto - U slučaju da Crvena zvezda pobedi Bragu ili u slučaju da remizira sa Portugalcima, a Midtjiland ne pobedi Ludogorec.\nDrugo mesto - U slučaju da Zvezda remizira sa Bragom, a Midtjiland pobedi Ludogorec ili ukoliko naš predstavnik izgubi od Brage, a Midtjiland ne pobedi Ludogorec.\nTreće mesto - U slučaju da Crvena zvezda izgubi od Brage, a Midtjiland pobedi Ludogorec.\nZvezda, dakle, sama odlučuje o svojoj sudbini, a konačan redosled ekipa u F grupi Lige Evrope biće poznat u četvrtak oko 23 časa, pošto oba meča počinju u 21.\nLiga Evrope FK Crvena zvezda fudbal Sport fk braga


► Gambija tužila Mjanmar za genocid Međunarodnom sudu pravde\nGambija je danas Međunarodnom sudu pravde predala tužbu kojom se Mjanmar optužuje za genocid u operacijama protiv muslimanske manjine Rohindža i od suda zatražila da hitno naredi mere kojima bi se "smesta obustavile genocidne aktivnosti Mjanmara".\nMinistar pravde Gambije Abubakar Mari Tambadu je rekao da želi da "pošalje jasnu poruku Mjanmaru i ostatku međunarodne zajednice da svet ne sme da stoji po strani i ne čini ništa u vezi užasnih zločina koji se dešavaju oko njih".\nU podnesku Gambije se navodi da operacija mjanmarske vojske protiv Rohindža, u okviru koje se dešavaju "ubistva, nanose teške fizičke i psihičke povrede, dovodi do uslova sračunatih da izazovu fizičko uništenje, nametanje mera za sprečavanje rađanja i prisilna preseljenja, ima genocidni karakter jer je usmerena na uništavanje Rohindža u celosti ili delimično".\nŠef istražiteljske misije UN u Mjanmaru je prošlog meseca upozorio na "ozbiljan rizik od ponavljanja genocida" a za misija u septembru, u konačnom izveštaju, navela da Mjanmar treba pozvati na odgovornost u međunarodnim sudovima zbog navodnog genocida nad Rohindžama.\nAmbasador Mjanmara pri UN je prošlog meseca nazvao misiju UN "pristrasnom" i zasnovanom na "netačnim informacijama i podacima iz druge ruke".


Počelo uređenje Kalemegdana\n17. septembra 2015. 22:00\nRadovi na uređenju platoa kod “Pobednika”, koji će biti popločan novim kamenim pločama, počeli su danas.\nKako je saopšteno iz Gradske uprave, plato je bio u lošem stanju, na šta su se žalili mnogi građani i turisti, a sanacija će obuhvatiti radove na ukupno 1.300 kvadratnih metara sa uređenjem kišne kanalizacije i novim slivnicima.\nGradski urbanista Milutin Folić rekao je da je to prvi sa liste projekata koji se pripremaju za Kalemegdanski park.\n“Pred nama su poslovi izrade projekata i izgradnja pešačke pasarele koja povezuje Kalemegdan sa Savskim šetalištem, po idejnom rešenju svetski poznatog umetnika Ričarda Dikona, našeg Mrđana Bajića i akademika Branislava Mitrovića, zatim rekonstrukcija Sahat kapije, postavljanje javne rasvete u mračnim delovima parka i dekorativne rasvete na zidine prema gradu koje nisu osvetljene”, rekao je Folić.\nNag muškarac s Kalemegdana prevezen u instituciju\nDino park od 18. juna na Kalemegdanu\n„Ponovo radi bioskop” na Kalemegdanu\nMuškarac pao sa zidina Kalemegdana\nKako je istakao, uz uvođenje reda po pitanju mobilijara, obaviće se i rekonstrukcija Malih i Velikih stepenica, platoa kod Velikih stepenica, dotrajalih staza i zameniti dotrajale elektroinstalacije.\nGradski urbanista je podsetio da uređenje Kalemegdanskog parka i Beogradske tvrđave predstavlja jedan od prioritetnih zadataka koji je ušao u projekat IME – “Identitet – Mobilnost – Ekologija”, a koje je Gradsko veće usvojilo pre nekoliko meseci.\nOn je istakao da se radi o važnom projektu koji promoviše identitet Beograda jer Kalemegdan predstavlja ogledalo grada.\nU saopštenju je istaknuto i da radove izvode JKP “Zelenilo – Beograd” i JKP “Beogradski vodovod i kanalizacija”, uz nadzor Zavoda za zaštitu spomenika kulture Grada Beograda.


Vesti online / Svi komentari / Šakalima 106 godina robije za zločine nad Albancima\nSvi ce oni biti oslobodjeni i nagradjeni!!Njima se sudi zato sto srpski Neprijatelji vladaju Srbijom!!\nU kojo korist radi? Oa to se zna,u svaciju korist,samo ne za one,koji su rizikovali dan i noc glavu na Kosmetu! Ejupa Ganica optuzili pa odustali,Ilija Jurisic pusten na slobodi,Gnjilanska Grupa pustena na slobodi itd... U svakom ratu stradaju civilisti,ali Siptarski teroristi nikada da dobiju takvu veliku kaznu,samo oni,koji su se borili protiv tih terorista.\nOkupatorska vlast na celu sa aleksandrom vucicem dovrsava posao za okupatore..Cilj okupatora i njihovih namesnika: tome grobara i vuciqija je da sahrane i zatvore i zabrane svaki otpor i borbu za nezavisnost Srba Ko glasao za okupatorske namesnike, ne imao srece nikada !!!\nови издајници ће и блаженопочовшег Патријарха Павла да осуде, поготово кад им ватикан уведе степинца\nколико албанаца је осуђено на затворске казне за брутална убиства СРБА рома и албанаца,и оне што су ухапсили пуштени су ван битно да су СРБЕ осудили\nпа укупна казна у нирбершком суђењу је мања


Za infrastrukturu Pčinjskog okruga 1,7 milijardi dinara - VOM\nNaslovnaVestiDruštvoZa infrastrukturu Pčinjskog okruga 1,7 milijardi dinara\nZa infrastrukturu Pčinjskog okruga 1,7 milijardi dinara\nutorak, 9. aprila 2019 : 15:38\nMinistarka građevinarstva, saobraćaja i infrastrukture Zorana Mihajlović, rekla je danas u Vranju da će Vlada Srbije i Putevi Srbije u Pčinjski okrug uložiti 1,7 milijardi dinara.\nOna je u Vranju sa načelnikom Pčinjskog okruga, gradonačelnikom Vranja i predsednicima opština iz ovog kraja održala sastanak na temu razvoja putne i komunalne infrastrukture, stanogradnje, a bilo je reči i o ostalim temama iz resora Ministarstva.\nDanas smo razgovarali kako o putnoj infrastrukturi, tako i o komunalnoj, pre svega o izgradnji kolektora, komunalne i vodovodne mreže. Za nas ne postoje male i velike opštine i danas smo razmatrali mogućnosti kako da svima pomognemo – rekla je Mihajlović\nPrema njenim rečima na sastanku je bilo je reči i o stanogradnji, a uputila je i sve pohvale za Vranje, koje je prvo od svih gradova predložilo lokaciju i pripremilo sve neophodno za početak izgradnje stanova. Napomenula je i da Grad Vranje priprema još jednu lokaciju za izgradnju stanova za pripadnike snaga bezbednosti.\nSlobodan Milenković, gradonačelnik Vranja, istakao je da potpredsednica Mihajlović u Vranje uvek dolazi sa konkretnim projektima i rešenjima, te da je danas dogovorena realizacija važnih infrastrukturnih projekata.\nUredićemo prilaze gradu i sa severne i južne strane, kao i trotoare ka Vranjskoj Banji. Pored toga, dobićemo pomoć i u rekonstrukciji lokalnih ulica, između ostalog i Kosovske ulice, koja je za Vranje veoma važna jer povezuje industrijsku zonu sa centrom grada. Siguran sam da ćemo i ubuduće imati uspešnu saradnju – rekao je Milenković.\nDanašnjem sastanku prisustvovali su i predsednici opština Vladičin Han, Surdulica, Preševo, Bujanovac, Bosilegrad, Vranjska Banja i Trgovište.\nPrethodni tekstNarodna stranka: Pritisci na autoprevoznike\nSledeći tekstZbog havarije u Sutjeskinoj potrošači bez vode


PODGORICA - BMJ Industries će preuzeti 70 odsto akcija Novog duvanskog, dok će Glavni grad i država Crna Gora imati oko 30 odsto.\nCigarete u Crnoj Gori će poskupiti za 50 centi\nPODGORICA - Cijena paklice cigareta od 1. januara trebalo bi, zbog povećanja akcize i stope PDV, da poskupi najmanje 50 centi. Toliko poskupljenje juče je najavljeno Agenciji za duvan.\nRadnici DKP-a odblokirali kapiju: Stiže novac za otpremnine i povezivanje staža\nPODGORICA - Potpisan dokument shodno kojem će 77 nekadašnjih zaposlenih do kraja naredne sedmice dobiti 1,7 miliona eura za otpremnine i povezivanje radnog staža.\nKompanija iz Emirata dala ponudu za Novi duvanski kombinat\nPODGORICA - Tendersku dokumentaciju za NDKP otkupile su dvije firme iz UAE, a mediji pisali i da će sa jednom od arapskih kompanija u konzorcijumu nastupiti grčka firma.\nMontenegro Airlines na listi za privatizaciju u 2015.\nPODGORICA - Posredstvom modela privatno-javnog partnerstva realizovaće se projekat valorizacije Ostrva „Lastavica“ sa tvrđavom „Mamula“ koji je u poodmakloj fazi pregovora.\nPropada još jedan tender za Novi duvanski kombinat?\nPODGORICA - Komisija za privatizaciju NDKP je, kako je kazao njen predsjednik Branko Vujović, juče odlučila da opet prolongira rok za uplatu akcija, ali za 15 dana.